Uberan - Euskal Idazleen Elkartea - "Ilustrazio onak lana eskatzen dio irakurleari"\nIlustrazioa literatura da?\nNiretzat ilustrazioa irudiekin istorio bat kontatzea da. Roberto Innocenti ilustratzaile italiarrak ere pinturaren eta ilustrazioaren arteko aldea azaltzerakoan ilustrazioak istorio bat agertzen duela azpimarratzen du beti. Horixe da niri gehien gustatzen zaidana. Idazleek hizkiak, hitzak eta metaforak dituzten gisan dauzkat koloreak, marrak zein metafora bisualak. Hala, ilustrazioa nola ez da literatura izango? Ariketa ederra da ipuin bat jaso eta ipuin hori nola kontatuko nukeen irudikatzea. Lehen irakurketan istorioari erreparatzen diodan arren, berehala hasten naiz idazleak eraikitako irudien matazari tiraka, istorio hori nora eraman nezakeen igarri nahian, kontatzen denaren eta nire bizitzaren arteko harien bila, nire istorio propioa aurkitu arte.\nIpuin bera kontatzen dute testuak eta ilustrazioak?\nIlustrazioak ez duela testuan kontatzen dena agertu behar uste dut. Dantza moduko bat da: batzuetan lotuta doaz eta, besteetan, bereizita baina paraleloan, elkarrekin dantzan jarraitzeko gisan. Elkargune horietan baliteke antzekoa kontatzea baina, oro har, ez zait komenigarria iruditzen: ze irakurlek nahi du bi aldiz ipuin bera irakurri? Oinarrian dagoen istorioa bazter utzi gabe ipuin paralelo hori topatzea da ilustratzaileon erronka, irakurleak, alde batetik, testua irakurri dezan eta, bestetik, irudia interpretatu.\nIlustratzailea, alta, ez dago beti liburuaren sortze-prozesuaren hastapenetik presente. Itxitako istorioari irudiak jartzeko deitzen zaio sarri.\nIdazlearekin hasieratik eskuz esku ari bazara, ipuin biribilagoa atera ohi da: idazleak zure proposamenak aintzat har ditzake, une oro bere ideien eta kezken berri daukazu, formatuaz hausnartu dezakezu, kontaketa eta ilustrazioaren arteko banaketa zehatza planifikatu... Elkarlana nabaritzen da emaitzan. Horrek ez du esan nahi itxitako istorio bat jaso eta ipuin paralelo bat asmatzeko ariketa ederra ez denik. Dena den, niretzat album ilustratu onenak pertsona bakarrak egiten dituenak dira. Hor atzematen da hitza eta irudiaren arteko erabateko sinbiosia, hor ez dago ego-borrokarik, gorputz baten indar guztiak daude helburu beraren zerbitzura.\nNola liteke irudiaren gizartean bizi eta ilustrazioa "ahizpa txikia" izatea?\nTelefonoan, markesinetan... Irudiak nonahi daude baina ilustratzailea idazlea baino okerrago baloratuta dago. Bestela esanda, garrantzia gehiago ematen zaio idazle izateari. Hala, Lohia (Pepitas de calabaza, 2018) argitaratu nuenean, testuak ere nireak zirenez, beste kontsiderazio bat nabaritu nuen. Nik halakorik sentitu ez arren, idazle-lanak egin nituen jendearen begirako. Irudiak, aldiz, umeen munduarekin lotzen dira oraindik. Haurrek ilustraziorik gabe ez dutela istorioa konprenituko sinetsita bizi gara, azalpen gisara ulertzen ditugu irudiak eta umeei behar ez duten laguntza eman nahi zaie etengabe. Horregatik kentzen zaizkie ilustrazioak irakurtzen hasten direnean. Nik, alde batetik, irudirik gabeko literatura defendatzen dut, konbentzituta nagoelako hitzak irudiak sortzeko aski gaitasun duela eta ilustrazio esplizituegiek testuari kalte egiten diotela. Aldi berean, ordea, pertsona bere osotasunean aintzat hartzen duen ilustrazio oparo bat sekulako altxorra iruditzen zait.\nMarraztea ere sekulako altxorra da baina...\nTxikitan marrazkia jolasa da. Une batetik aurrera, ordea, umeari errealitatearekiko antzekotasuna exijitzen zaio, "ongi" marraztea, eta exijentziak jolasa zein plazerra itotzen ditu. Horregatik, "ongi" marrazten duten helduek soilik segitzen dute marrazten. Nola liteke arkatzari heltzen ez dakien haurtxoa zirrimarratzen ibiltzea eta helduak "nik ez dakit marrazten" desenkusatzea? Daramagun zama astunak zapaltzen gaitu. Horri aurre egin nahian, umeen mundura hurbiltzeko, marrazteagatik marrazten hasi nintzen. Hor ateratzen dira zure baitan ezkutatzen dituzunak, horrela jorratzen duzu zure estiloa. Ilustrazioari ekin nionetik, beti izan naiz oso arrazionala, oso mentala, detaile bakoitza planifikatu eta pentsatzekoa, eta horrek, batzuetan, izugarri zurruntzen du emaitza.\nBerdin marrazten duzu haurrentzat eta helduentzat?\nBai, saiatzen naiz. Tarteka, ordea, testu-liburuak ilustratzea egokitzen zait eta infantila izatea eskatzen didate. Infantila izatea zer den? Ildo beltzak, kolore lauak... Kontzeptuaren atzean dagoena ezagutzen dut baina arrotza zait. Esaterako, Pinotxok testu asko izateaz gain, oso ilustrazio ilunak ditu, baina, hala ere, lortzen du haurrak liluratu eta erakartzea. Horregatik, ohartzen naiz ez dakidala umeentzat marrazten eta niri gustatzen zaidana egiten ahalegintzen naiz. Joemak eta Polasak (Elkar, 2019) lanean, adibidez, nire txikitako niarekin konektatzen tematu naiz, eskua libre dantzatzen, liburuak hori eskatzen zidalako. Ilustratu dudan zuhaitzei buruzko azken liburuan, halaber, 22 urte bete arte Ultzaman bizi izan den neska basozalea bilatu dut nigan, niretzat arbolak zer diren islatu eta sentitzeko. Atzean armairu betea izateak asko laguntzen dit liburu bakoitzak eskatzen didana egiten.\nArgi duzu zer eskatzen dizun lan bakoitzak?\nAsko dut ikasteko, baina uste dut liburu bakoitzari egokitzen jakitea dela nire bertute handienetakoa. Argi ikusten dut zer eskatzen zaidan, zein den nire lekua. Egia da gehienetan espazioak oso definituta daudela. Album ilustratu batean orrialde osoa izan zenezake irudimena nahi duzun bideetan barna eramateko, baina poesia liburu batean argi dago beste rol bat dela zurea. Horregatik da oso ezberdina zuretzat ala besteentzat egitea lan. Elkar ongi ulertzen dugunean, idazleekin eskuz esku aritzea ederra bada, pentsa zer den barru-barrutik ateratzen zaizuna kontatzea, lehen trazutik azkenerainoko mapa irudikatzea, liburua antolatzea, formatuaz hausnartzea... Indar oso berezia da, zirraragarria.\nZirraragarria. Halakoxea da Lohia.\nArgitaratu nuenetik bi urte pasa diren honetan esan dezaket esperientzia aberasgarria izan dela. Sormen aldetik itzela izan zen: kaieretan nituen marrazkiak hartu eta istorioa definitzea, kontatzeko manera zehaztea, txuri-beltzaren hautua... Oso aro polita izan zen; asko ikasi nuen bai ofizioari bai niri buruz. Ordura arte, ia dena egiten nuen digitalki, baina eskuz egindakoari garrantzia ematen hasi nintzaion, niretzat akatsak zirenak onartzen. Lohiaren aurretik ez zitzaidan burutik pasa ere egiten bozetoak inori erakustea eta gaur sekulako balioa ematen diot biluztasun horri. Liburuak argia ikusi zuenean, ordea, gaizki pasa nuen. Elkarrizketa asko egin zizkidaten eta, gai pertsonala izan arren, beste bat zen nik kontatu nahi nuen istorioa. Hilabete gogorrak izan ziren baina orain harro nago egin dudanarekin. Esker oneko iritzi asko iritsi zaizkit, jendeak bere bizipenak konpartitzeko aukera eman dit, oraindik horri buruzko elkarrizketak egiten dizkidate, buru-osasunari buruzko kongresuetatik idazten... Bakarkako egitasmo gehiago gauzatu nahi nituzke.\nNolakoa da autoexijentziaren eta plazerraren arteko barne gatazka?\nDigitalak dena behin eta berriz zuzentzeko aukera eskaintzen dit eta, ultraperfekzionista izaki, oso zaila da prozesua gozatzea. Bozetoak marraztea, aldiz, azkar marraztea da, bulkada orri zurira jaurtitzea; perfekzioa galtzen duzu, baina egiazkotasuna irabazi, eta horrek prozesua atseginagoa bihurtzen du. Egun, liburu bat ilustratu behar dudanero, hasieran libre-libre marrazten tematzen naiz, gero planifikazioa zehaztera egiten dut salto, eta plangintza oinarri hartuta aske marrazten hasten naiz berriz. Nire anbizio artistikoari neurria hartzeko, etengabe tartekatzen ditut bidea ireki eta bidea ixteko etapak. Hala ere, bakarrik lan egitea barne gatazka etengabea da, "ongi dago baina hobetu daiteke" leloaren oihartzun konstantea.\nOrain urtebete hasi nintzen orduak zenbatzen. Orain lehen baino egituratuagoa da nire eguna. Goizean altxa, irakurri eta paseo bat ematera ateratzen naiz. Bueltan, emailak erantzun, lan administratiboak egin, tarte batez libre marraztu eta, bazkal ordura arte, esku artean dudanari heltzen diot. Bazkalondotik 19:30ak arte aldian-aldiko egitasmoarekin jarraitzen dut. Berez, astean bost egunez egunero zortzi ordu sartzen ahalegintzen naiz, baina azken hilabete parean asteburuetan ere lan egin behar izan dut epe estu bati erantzun ahal izateko. Horregatik diot dedikazio osoko lana dela ilustrazioa eta nire buruari ordutegia jartzeak bizimodua zein burua antolatzen laguntzen didala. Esaterako, orain askoz gehiago irakurtzen dut eta lanerako oso probetxugarria zaidala jabetzen naiz. Dena ez da estilo propioa lantzea: burua zenbat eta irekiago izan orduan eta trebeagoa naiz nire lanean.\nLan administratiboak, sare sozialak... Ilustratzailea izatea ez da marraztea bakarrik.\nSare sozialek zalantza ugari eragiten didate. Twitterren, Facebooken eta Instagramen nago. Aldikada batzuetan gogotik elikatzen ditut eta beste aro batzuetan nahiago izaten dut isilik egon. Dudan jarraitzaile kopurua eta suposatzen didan lana ikusita, ez dakit zentzua duen ni hor egoteak. Gainera, nire izaeragatik, ez nago eroso. Zerbait idazten dudanero, jendearen iruzkinen zain gelditzen zait gogoa, ez naiz lasai geratzen. Lan adminstratiboena ez zait gustatzen baina onartuago daukat. Badakit autonomo-kuota oso altua dela, literatura gaizki ordainduta dagoela, baina asumitzen dut hori dela egoera. Gaur egun, argitaletxeek ez dute ilustratzailerik plantillan, baina, dagoeneko, ez nuke enpresa batean lan egin nahi.\nNola daramazu dei baten zain egon beharra?\nEz naiz zain-zain egoten: tantaka bada ere, beti ateratzen zait zerbait. Iraganean, lanez gainezka, enkarguz itota, bizi izan naizenez ez naiz esperoaren beldur. Daukadan lana antolatzen saiatzen naiz, esku artera zerbait etorriko zaidan konbentzimendua dut, eta, ez balitzait etorriko, nire proiektu pertsonalei ekiteko gogo izugarria. Gaizki bizi dut hilabete zenbaitez bestelako enkarguak utzi eta nire egitasmoan murgiltzeko aukera izango dudala aurreikusi arren, azken orduan, horretara ezin jarri izatea. Nahiko nuke nireari hilabete batzuetako erabateko denbora eta kemena eskaini ahal izateko beka bat. Bitartean, egunero-egunero denbora tartetxo bat dedikatuta uste dena baino askoz gehiago aurreratzen dela pentsatuz kontsolatzen naiz. Alabaina, enkarguak onartzen baditut, ez da ezezkoak emateko beldurragatik, eskaintzen didatenak tentatzen nauelako baizik. Madrilen bizi nintzenean egiten nuen lan eskergaren ondoriozko krisiak ezezkoak ematen erakutsi zidan. Ezezkoak ongi emanez gero, gainera, egiten duzuna hobeki egiteko aukera sortzen da, gustuko lan gehiago ateratzen, eta, normalean, beste aldean dagoenak ere ongi azaldutako ezezkoa baloratu egiten du.\nBadakizu zergatik deitzen dizuten?\nMoldatzen naizelako eta, moldatzen naizela diodanean, ez naiz makurtzen naizela esaten ari, egokitzen naizela baizik. Adibidez, argitaletxe batek elkarren antipodetan dauden proiektuak eskaintzen dizkit, badakielako moldatuko naizela. Hastapenetan, denek esaten zidaten oso garrantzitsua zela nork bere estiloa topatzea eta nik, hain lan ezberdinak eginik, ez nuen halakorik aurkitzen. Denborarekin, ordea, ulertu dut nork bere estiloa izatea, nork bere ahotsa izatea dela, baina hori ez dela bilatzen, bakoitzaren munduan egoteko modua dela. Horregatik, ahots hori behin atera duzunean, errespetarazi behar duzu, gainontzeko egile, idazle zein editoreei ulertarazi ahots hori estali nahi izateak okerrerako eragiten duela azken emaitzan.\nAzken emaitzaz ari garela, zer da ilustrazio on bat zuretzat?\nNiretzat ilustrazio onak, zerbait kontatzeaz eta emozionatzeaz gain, barru-barrutik egina behar du. Teknikoki edozer izan liteke, baina ez bada egiazkoa, alferrik da. Esaterako, Lohian erabiltzen dudan teknikak laguntzen du ilustrazioa oso pertsonala, oso intimoa dela sentiarazten, baina sentimendu sakon bat dago oinarrian. Horregatik diot teknika azken helburua gauzatzeko bitartekoa baizik ez dela. Teknika hutsa dekorazioa da, ez ilustrazioa.\nMarrazten hasterako argi izaten dut barruan iltzatuta daukadan ze emozio islatu nahi dudan. Horrek laguntzen dit koloreak aukeratzen, teknika jakin batean sakontzen... Baina emozio hori ahal bezain gardenen agertzea da helburua. Batzuetan, ordea, nire baitako emozio batek sortutako ilustrazioak erabat emozio ezberdina eragiten du irakurlearen begietan. Irudia irekita dagoen seinale den heinean, bitxia bezain ederra iruditzen zait. Besteen begiek nire lanari beste modu batez begiratzen laguntzen didate, konbentzituta bainago ilustrazio onak lana eskatzen diola irakurleari.\n"Ilustrazioak ez duela testuan kontatzen dena kontatu behar uste dut. Dantza moduko bat da: batzuetan lotuta doaz eta, besteetan, bereizita baina paraleloan, elkarrekin dantzan jarraitzeko gisan."\n"Elkar ongi ulertzen dugunean, idazleekin eskuz esku aritzea ederra bada, pentsa zer den barru-barrutik ateratzen zaizuna kontatzea, lehen trazotik azkenerainoko mapa irudikatzea, liburua antolatzea, formatuaz hausnartzea...Indar oso berezia da, zirraragarria. "\n"Denborarekin, ulertu dut nork bere estiloa izatea, nork bere ahotsa izatea dela, baina hori ez dela bilatzen, bakoitzaren munduan egoteko modua dela. Horregatik, ahots hori behin atera duzunean, errespetarazi behar duzu, gainontzeko egile, idazle zein editoreei ulertarazi ahots hori estali nahi izateak txarrerako eragiten duela azken emaitzan."\n"Niretzat ilustrazio onak, zerbait kontatzeaz eta emozionatzeaz gain, barru-barrutik egina behar du. Teknikoki edozer izan liteke, baina ez bada egiazkoa, alferrik da. [...] Teknika hutsa dekorazioa da, ez ilustrazioa."


Ipuin-kontaketaren saioa: Pello Añorga en Lezo | Diario Vasco\nIpuin-kontaketaren saioa: Pello Añorga\nLugar. Lezoko Udal Liburutegia\nFecha. 15 de octubre de 2014\nOrganizaLezoko Udal Liburutegia\nPello Añorga ipuin-kontalariak "Zapatagorri" ipuinen euskarazko kontaketa saioa eskainiko du, 4 eta 8 urte bitarteko haurrentzat.\nOiartzungo ikastolan irakasle nintzela, mundu imajinarioak konpartitzen hasiko naiz haurrekin. Nola? Ba ipuinen basoan sartuta. Pozik sentituko naiz, inoiz baino biziago, inoiz baino osoago eta ipuinak kontatzen jarraituko dut gelaz-gelaz, batez ere 1983an, ibilbide fantastikoak sortuz.\nZoratuta nago, erabat joana, eta 1986an, ikastola utzi eta ipuinak kontatzearen abenturan hasiko naiz Euskal Herrian zehar, ipuinen maleta zaharra bezain berria lagun. Jada, genuen munduan sartu naiz eta maitagarriek laguntzen didate. Nik ez dut ezer egiten; beraiek dira ene gidariak. Idatzi dut: "Geure barnetik kanpora ateratzeko dira ateak, kanpora bidaiatzeko bideak; geure kanpotik barnera sartzeko ateak, barnera bidaiatzeko bideak".\nGaur egun ere berdin pentsatzen dut. Eta entzuten dut, eta ikusten, eta elkartzen, eta isiltzen, eta munduko kreatura guztiekin harremanetan jartzen, ipuinak lagun.\nIpuinen idazlea, irakaslea, ipuinen munduari buruzko jakintsua izatez aparte kontalaria da. Esango genuke haurren hipnotizatzailea da. Fantasiazko ordu beteaizango duzue gertaratzen bazarete.\nTipo de eventoActividades infantiles (25)Aire libre (16)Arte (88)Bertsolarismo (7)Cine (138)Concursos y convocatorias (5)Conferencias (11)Cursos y talleres (8)Escena (35)Fiestas y ferias (39)Gastronomía (4)Música (34)Otros eventos (26)Turismo (79)\nLocalidadAbaltzisketa (1)Aia (4)Aizarnazabal (5)Alegia (1)Alkiza (3)Altzo (1)Andoain (8)Aretxabaleta (4)Arrasate/Mondragón (22)Asteasu (1)Astigarraga (8)Ataun (3)Azkoitia (5)Azpeitia (11)Beasain (4)Beizama (1)Bergara (8)Berrobi (1)Bidegoian (1)Donostia-San Sebastián (172)Eibar (14)Elgeta (1)Elgoibar (10)Errenteria (12)Eskoriatza (2)Ezkio-Itsaso (6)Getaria (5)Gipuzkoa (6)Hernani (10)Hondarribia (3)Idiazabal (4)Irun (18)Irura (8)Larraul (1)Lasarte-Oria (2)Lazkao (4)Legazpi (15)Leintz-Gatzaga (1)Lezo (3)Lizartza (1)Mutriku (6)Oiartzun (4)Ordizia (4)Orendain (1)Ormaiztegi (3)Oñati (15)Pasaia (6)Segura (2)Soraluze/Placencia de las Armas (2)Tolosa (12)Urnieta (7)Urretxu (15)Usurbil (16)Villabona (2)Zaldibia (1)Zarautz (10)Zegama (2)Zerain (1)Zestoa (5)Zumaia (7)Zumarraga (4)


Zaldi emozionalak • ZUZEU\nZaldi emozionalak –\nIñaki Peñak Arinduz.org blogean.\n“Garai nazkagarri hauek”, ezin da hobeto deskribatu, kontzertuaren hasieratik kontzeptuak bikain markatu zituen atzo Pettik Gernikako Astran [abuztuaren 21ean]. Haserretik bizi dugu zaldiko-maldiko zorabiagarri honetan montatuta egotea halabeharrez. Eta errudunak bilatzen ditugu: agintariak, saguzarrak, bizilagunak, bizimodu garaikidea, gu geu gara. Teoria xelebreak ere entzuten dira megafoniatik.


Asmoz Fundazioa: Giza Eskubideei buruzko webgunea\nWebgune hau Giza Eskubideei buruzkoa da eta, batez ere, Giza Eskubideen inguruan garrantzi handiena duten Hitzarmen eta beste baliabide batzuk kontsultatzeko gunea da.\nOtsail bisurte hau modu berezian amaitu nahi dugu, Koma Translation and Interpreting webgune berriaren aurkezpenarekin.\nIAMETZA Interaktiboa: MUGI\nEusko Jaurlaritzak gaztelania-euskara itzultzaile automatikoa aurkeztu du, "euskera mundura zabaltzeko modu aproposa", lehendakariaren esanetan.\nAsmozTB: Asmoz Fundazioaren kanal berria\nHezkuntza edukiak ezagutarazteko, ASMOZ fundazioaren kanala.\nAsmoz Fundazioaren 10. urteurrena\nAsmoz Fundazioaren 10. urteurrena dela-eta, logo berria daukagu. Ospakizunez beteriko urtean gaude eta zuekin partekatu nahi dugu.\nHiru urteko proiektuaren emaitzak aurkeztu dituzte gaur Elhuyar Fundazioaren egoitzan egindako prentsaurrekoan\nVICOMTECH: Metaverse1 proiektuak bigarren saria lortu du 2011 ITEA2 Outstanding Achievement Awardean\nMetaverse1 proiektuak bigarren saria lortu du Helsinkin 2011 ITEA2 Outstanding Achievement Award / Artemis co-summitean, proiektua aurkeztu ondoren. 15 hautagai aurkeztu ziren sari honetara.\nMugikor bidezko ikaskuntza, etorkizuneko hezkuntza\nElhuyar Fundazioak, Gipuzkoako Merkataritza Ganbera eta Langune - Euskadiko Hizkuntz Industrien Elkartea laguntzarekin, Mugikor bidezko ikaskuntza etorkizuneko hezkuntza mintegia antolatu du. Azken urteotan indarrez sartzen ari den kontzeptua da Mobile Learning, edo mugikor bidezko ikaskuntza. Mintegi honetan, alor horretan ematen ari diren aurrerapausoak eta sortzen ari diren aukera berriak aztertuko dira telefono mugikorrak oinarri harturik. Horretarako, Europako eta Euskal Herriko zenbait aditu izango ditugu. Ikuspegi pedagogikoa eta teknologia jorratzeaz gain, nazioarteko eta Euskal Herriko zenbait proiektu arrakastatsu ezagutzera emango dira.\nEuskal Herriko hizkuntzen industriaren sendotasuna adierazteko berrikuntza.\nLANGUNE META aliantzako kide gara\nMETA elkarteak helburutzat du Europako informazioaren gizartea eleaniztasunetik eraiki ahal izateko teknologia-oinarriak jartzea. Meta-net bikaintasun sareak, Europako 31 herrialdetako 47 zentrok osatutakoak, bultzatutako aliantza da. Europa osoko 289 erakunde eta enpresa daude METAn, eta horien artean dago LANGUNE.\nEIZIE - Euskal literatura, polonieraz\nHamar euskal idazle garaikideren hamabi ipuin edo pasarte polonieraz eta Ryszard Kapuscinski idazle eta kazetari poloniarraren hitzaldi bat euskaraz argitaratu ditugu ItzulBaitaren webgunean, zereginetako bat baitugu euskal itzulpengintzaren inguruan garatzen diren ekimenak sustatzea, horien berri eman eta zabaltzea.\nIndustria Ministerioak zerbitzu eta eduki digitalak eskaintzen dituzten enpresak bultzatuko ditu, bere internazionalizazioan laguntzeko\nEduki Digitalen Industria Bultzatzeko Planaren baitan dago ekimena. Sareak nazioartean ahalbidetzen dituen negozio aukerak aprobetxatu nahi ditu ekimenak, ekonomia digitalaren eremuan espainiar produktu eta zerbitzuak goraipatzeko.\nHurrengo 26 elementuak


Gabonetako egunetarako neurri berriak\n2020ko abenduaren 24ko 00:00etatik aurrera sartuko dira indarrean Eusko Jaurlaritzak hartutako neurri berriak:\nEuskal Autonomia Erkidegoko konfinamendu perimetrala abenduaren 23tik 26ra eta abenduaren 31tik urtarrilaren 1era bitartean altxatuko da. Urte amaieraren inguruko murrizketak areagotu egin dira, ospakizun honen inguruko mugikortasuna ahal den neurrian saihesteko.\nAbenduaren 31tik urtarrilaren 1era bitartean, urteari agurra eta sarrera emateko bazkariak eta afariak egiteko familia-bilkurak sei lagunetik gorakoak ez izatera baldintzatuta egongo dira. Abenduaren 23 eta 24ean berriz, hamar lagun artekoak izango dira.\nAbenduaren 24, 25 eta 31 eta urtarrilaren 1, 5 eta 6rako, mota guztietako merkataritza, ostalaritza- eta jatetxe-establezimenduak 18:00etan ixtea, farmazien, zerbitzuguneen eta gasolindegien kasuan izan ezik. Egun horietako azken orduko erosketetan pilaketak saihestu nahi dira, baita egun horietako azken orduetako tabernetako jende pilaketa tradizionalak ere.\nAbenduaren 25erako eta urtarrilaren 1erako eta 6rako zehaztea merkataritza- eta ostalaritza-establezimenduak ezin izango dira 09:00ak baino lehen ireki. Etxetako jaien balizko luzapena 06:00etako establezimenduen irekierarekin konektatzea saihestea da helburua.\nAbenduaren 30etik urtarrilaren 2ra bitartean, kanpinen kasuan, debekatuta egongo da abenduaren 28a baino lehen ostatu hartu ez duten bezeroak onartzea.\nDebekatuta dago abenduaren 31ean eta urtarrilaren 1, 5 eta 6an kotilioiak edo oturuntzak egitea hotel, landetxe, kanpin edo beste edozein establezimendutan, espazio komunetan, zein gela, bungalow edo apartamentuetan. Jatetxe-zerbitzua duten establezimenduetan, abenduaren 31n eta urtarrilaren 5ean, 20:00etatik aurrera, bertan ostatu hartu eta behar bezala erregistratuta dauden pertsonei soilik zerbitzatu ahal izango zaizkie afariak, eta 23:30ak baino lehen hustuko dira jantokiak. Bazkarietan eta afarietan ezingo da inolaz ere mahai bakoitzeko sei pertsona baino gehiago izan, eta edukierari, distantziari eta maskaren erabilerari buruzko gainerako prebentzio-neurriak errespetatu beharko dira.


SALMENTA ZEHAZTAPENAK ETA BALDINTZAK\nV CIEDen IZENA EMATEAREN ZEHAZTAPEN ETA BALDINTZA OROKORRAK\nGarapenari buruzko Ikasketen V. Nazioarteko Biltzarra (V CIED) Garapenari buruzko Ikasketen Espainiar Sarearen (REEDES) ekimena da eta Hegoak, Euskal Herriko Unibertsitateko (UPV/EHU) Nazioarteko Lankidetza eta Garapenari buruzko Ikasketa Institutuak, antolatuko du. COVID-19ak eragindako krisi egoera dela eta, biltzarra birtualki egingo da 2020ko maiatzaren 27tik 29ra. Informazio gehiagorako, biltzarraren webgunea kontsulta daiteke: https://vcied.org/eu/\nAtal honetan, V CIEDen izena emateko prozedura deskribatuko dugu, baita horretarako zehaztapen eta baldintza orokorrak ere.\nErabiltzailearen datu pertsonalen kudeaketari buruzko galderak argitzeko, bisitatu gure Pribatutasun politika; webgunearen erabilerari buruzkoak argitzeko, berriz, kontsultatu gure Lege oharra.\nIzen-emateen kudeaketa plataforma honen bidez egingo da: https://tickets.vcied.org/?lang=eu\nErabiltzaileak beharrezkoa den legezko gaitasuna duela aitortzen du, behean azaldutako baldintzekin bat etorriz webgunean jarduteko eta kontratatzeko.\nhttps://tickets.vcied.org/?lang=eu bidalitako datuak konfidentzialtasunez errespetatzera eta fitxategiaren helburuaren arabera erabiltzera konprometitzen da, bere Pribatutasun politikarekin bat etorriz. Halaber, datu horiek gordetzera behartuta dago, baita horien aldaketa, galera, tratamendua edo horietara baimenik gabe heltzea ekiditeko neurriak egokitzera ere, indarrean dagoen datu pertsonalen babesari buruzko legediak ezarritakoaren arabera.\nWEBGUNEKO JABEAREN IDENTIFIKAZIO DATUAK\nIndarrean dagoen araudiak informatzeko beharra ezartzen du eta hori betetzeko, gure identifikazio datuak azaltzen ditugu hemen:\nIzendapen soziala: Hegoa, Nazioarteko Lankidetza eta Garapenari buruzko Ikasketa Institutua.\nErregistro datuak: Eusko Jaurlaritzaren Elkarteen Erregistro Orokorrean inskribatua AS/B/00622/1987 zenbakiarekin.\nHelbide soziala: Zubiria Etxea, Lehendakari Agirre 81. 48015 – Bilbo (Bizkaia).\nHelbide elektronikoa: hegoa@ehu.eus\nKontakturako telefonoa: +34 94 601 71 31\nV CIEDen IZENA EMATEKO ZERBITZUAK\nhttps://vcied.org/eu/ izena emateko online zerbitzua da, eguneko 24 ordutan erabilgarria, eta ordenagailu eta Internet bidez V CIEDen izena ematea ahalbidetzen du.\nV CIEDeko izen-ematea honako zehaztapen eta baldintza orokor hauen arabera egiten da, baita biltzarraren webgunean argitara daitezkeen edozein zehaztapen eta baldintza bereziren arabera ere.\nBiltzarrean izena eman nahi duen pertsona orok webgunean ezarritako izen-emate prozesuetan datuak zuzen ematearen ardura dauka. Arreta berezia jarri beharko dio banku xehetasunak, datu pertsonalak eta egindako izen-emate mota balioztatzen duten egiaztagiriak sartzeari.\nIzen-emateak ordaintzeko txartela egiaztatzearen, bestelako segurtasun egiaztapenak egitearen eta dagozkien egiaztagiriak ziurtatzearen mende daude. Eskaerek ez badute gure egiaztapen prozesua gainditzen, horiek baliogabetu egingo dira. Xedapen hauek betetzen ez dituen edozein eskaera baliogabetzeko eskubidea daukagu.\nErosketa baldintza orokorrekin eta webgune honen erabilera baldintzekin lotutako kontsultak eskuragarri dauden formularioen eta/edo secretariavcied@hegoa.info posta-elektronikoaren bitartez erantzungo ditugu.\nIZENA EMATEKO URRATSAK:\nWebgune honen bitartez V CIEDen izena emateko, hemen azaltzen ditugun urrats erraz batzuk jarraitu beharko dituzu.\nLehenengo, izen-emate mota aukeratu. Informatika plataformak zenbat izen-emate egin nahi dituzun hautatzen utziko dizu, baita “Izen-ematea” aukeratzen ere. Horrela, izen-emate prozesuarekin aurrera egingo duzu, ondoren ordaintzeko.\nIzen-emateak izenarekin doaz, beraz erosketa prozesuarekin jarraitu aurretik izena emango duten pertsona guztien identifikazio datuak eskura izan beharko dituzu (izen-abizenak eta NAN/IFZ zenbakiak). Informazio hori plataformara sartu eta erosketarekin hasi aurretik lortzea gomendatzen dizugu.\nBi zati dituen erregistro formularioa izapidetu behar da. Lehenengo zatiak ordainketa egingo duen pertsonaren edo erakundearen datuak jasotzen ditu (Fakturazio xehetasunak) eta bigarrenak, V CIEDen izena emango duten pertsonen datuak (parte-hartzaileak). Horretarako, webgunean azaltzen diren argibideei kasu egin behar zaie izen-emate prozesuan eskatzen diren datuak emanez. Izen-ematearekin jarraitu ahal izateko, zehaztapen eta baldintza hauek onartu behar dira.\nBeherapenen bat edo prezio berezia baldin badaukazu, hori egiaztatzen duen dokumentua eskatuko dizugu. Biltzarraren antolatzaileek dokumentu horiek ziurtatu arte ez da izen-emate prozesua amaituko.\nPlataformak “Izen-ematea egin” aukera emango dizu izen-emate prozesuarekin jarraitzeko. Une horretan, ordaintzeko erabiliko duzun bitartekoaren datuak sartu beharko dituzu eta “Eskaera ordaindu” aukerari eman ordainketarekin jarraitzeko.\nOrdainketak zordunketa edo kreditu txartelarekin egin daitezke. Izen-ematea egiten duen erabiltzailea ordaintzeko txartelaren jabea izan beharko da. Sisteman sartutako ordainketa datuak zuzenak eta egiazkoak direla baieztatutakoan, aukeratutako moduaren bitartez izen-ematearen prezioaren kargua egingo dela onartu behar da.\nFormularioa beteta bidalitakoan (dagokion lekuan klikatuz) eskaera telematikoaren prozesua amaituko da.\nAzkenik, erregistro formularioan jarri duzun posta-elektronikora mezu bat iritsiko zaizu egindako izen-ematearen xehetasunekin. Baliteke mezu hori Sarrera-ontzira ez iristea, Interneteko zerbitzu batzuk spamtzat hartzen dutelako. Beraz, betiere Spam-ontzia begiratzea gomendatzen dizugu.\nArrazoiren batengatik transakzioan akatsen bat gertatzen bada, ahalik eta azkarren abisatuko dizugu.\nIzen-ematearen prezioan eta/edo izen-ematearekin lotutako beste zerbaitetan akatsen bat gertatzen bada, ahalik eta azkarren abisatuko dizugu. Zure izen-ematea baliogabetu nahi baduzu, izen-emate horregatik ordaindu duzun diru kopurua berreskuratzeko eskubidea izango duzu hamabost (15) egun balioduneko epean, akatsa komunikatutako egunetik hasita.\nV CIEDen izena emateko prezioek, biltzarraren webgunean argitaratuta daudenak, zergak barne hartzen dituzte eta honako hauek dira:\nA = Prezio murriztua: 2020ko maiatzaren 10era arte.\nB = Prezio arrunta: 2020ko maiatzaren 24ra arte.\n1. REEDESeko banakako kidea zein sare honetako\ninstituzio baten kidea (1)\n2. REEDESekoa ez den banakako izen-ematea\n3. Izen-ematea + REEDESeko bazkidetza (2)\n4. REEDESeko zein sare honetako instituzio\nbaten kidea den ikasle edo langabetua (3)\n5. REEDESeko zein sare honetako instituzio\nbaten kidea ez den ikasle edo langabetua (3)\n6. Ikaslea edo langabetua + Bazkidetza (4)\n7. Entzule gisa inskribatzea\n(komunikaziorik/posterik aurkeztu beharrik gabe)\nAukeratutako prezioa egiaztatzea\nLehenago aipatu bezala, izen-emateak egindako izen-emate motaren eta kasu bakoitzean eskatutako egiaztagirien arabera balioztatuko dira.\nIzen-ematea egiteko momentuan, aukeratutako prezioa egiaztatzeko dokumentuak atxikitzeko eskatuko da:\n(1) REEDESeko instituzio baten kidea izanez gero, instituzioaren arduradunak sinaturiko ziurtagiria inskripzio orriari atxikitu.\n(2) http://reedes.org/asociate/ estekan aurki dezakezun “REEDESen alta eman” izenburuko dokumentua kongresuaren inskripzio orriari atxikitu.\n(3) Ikaslea edota langabetua izanez gero, horren ziurtagiria inskripzio orriari atxikitu. Horrez gain, REEDES sareko instituzio baten kidea izanez gero, (1). oharrean zehazten den ziurtagiria ere atxikitu.\n(4) http://reedes.org/asociate/ estekan aurki dezakezun “REEDESen alta eman” izenburuko dokumentua ikaslea edota langabetua izatearen ziurtagiriari atxikitu.\nIzen-emate motaren arabera eskatutako egiaztagiriak ez atxikiz gero, antolatzaileek izen-ematea baliogabetu dezakete.\nZure izen-ematea modu seguruan egiteko, ordainketa zordunketa edo kreditu txartelarekin egin daiteke.\nOrdainketa txartel hauekin egin ahalko duzu: Visa, Visa Electron, Mastercard, American Express eta Euro 6000. Zure eragiketa REDSYSeko salmentako terminal birtualera bideratuko da eta, bankuaren jabetzakoa den ingurune seguru horretan, ordaintzeko datuak eskatuko zaizkizu segurtasun neurri guztiak hartuz. Datu horiek ez dira inoiz gure zerbitzarietan gordeko. Bitarteko horren bidez ordainketa egitean, txartelaren jabea zarela baieztatzen duzu.\nKreditu txartelarekin ordaintzeko zerbitzua kreditu erakunde batek kudeatzen du. Hori dela eta, HEGOA ez da erabiltzaileak, erosketa egiteko, emandako informazioaren eta datuen konfidentzialtasunaren eta segurtasunaren arduradun egingo; informazio eta datu horien tratamendua kreditu erakundearen gain bakarrik dago.\nBiltzarreko antolatzaileek jardunaldiaren propietate intelektualaren eta irudien eskubide guztiak dituzte. Beraz, antolatzaileek baimendu ezean, biltzarra filmatzea, grabatzea eta erreproduzitzea debekatuta dago.\nV CIEDen antolatzaileak biltzarra birtualki egitera konprometitzen dira, eskura dituzten sistema eta baliabide teknikoak erabiliz.\nV CIEDeko jardueretan parte hartu behar duten pertsonek, puntualak izateaz gain, antolatzaileek beren esku jarritako erremintak erantzukizunez erabili behar dituzte.\nV CIEDerako izen-ematea ordaintzeak jarduera guztietara birtualki sartzea ahalbidetzen du. Dagokionean, biltzarreko antolatzaileek jardueren egitaraua plazaratuko dute. Informazioa izena eman duten pertsonen posta-elektronikora bidaliko da eta webgunean argitaratuko da: https://vcied.org/eu/\nBaldintza hauei buruzko zalantzaren edo galderaren bat baldin badaukazu edo V CIEDeko jarduerei edo zure izen-emateari buruzko kontsultaren bat egin nahi baduzu, secretariavcied@hegoa.info helbidera mezu elektroniko bat bidali ahal diguzu edo +34 94 601 71 31 telefonora deitu.


Blaenau Ffestiniog - Wikipedia, entziklopedia askea.\n52°59′40″N 3°56′15″W / 52.9944°N 3.9375°W / 52.9944; -3.937552°59′40″N 3°56′15″W / 52.9944°N 3.9375°W / 52.9944; -3.9375\nBlaenau Ffestiniog Gales Iparraldeko herri bat da, Gwynedd eskualdean. Antzina garrantzi handia izan zuen bere arbel meatzeengatik, gaur egun Snowdonia Natur Parkearen bihotzean dagoen kokaleku turistikoa da.\n2011ko erroldaren arabera 4.875 biztanle zituen.\n5 Biztanle ospetsuak\nBlaenau Ffestiniog, Moelwyn Bach kokalekutik ikusia, herria inguratzen duten mendiak ikusten direlarik.\nYr Wyddfa (ingelesez Snowdonia) zonaldean dago kokatua, Galesko arbel erauzketaren industriako gune garrantzitsuenetakoa izan zen, XX. mendeko sektore horren gainbehera arte. Gaur egun herriaren ekonomia turismoan oinarritzen da gehien bat. Herria Snowdonia Natur Parkearen erdigunean kokatzen baita, azken honen mugak ez daudelarik herria eta meatzekoekin erabat zehaztuta.\nBlaenau Ffestiniog inguratzen duten mendiek, iparraldetik doan Llerd ibaia (Conwy ibaian isurtzen da), eta mendebaldetik datorren Dwyryd ibaiaren arteko mugalerro dira.\nL'Ysgol y Moelwyn eskola da eskualde honetako bigarren hezkuntzako ikastetxe nagusia, Blaenau, Manod, Tanygrisiau, Ffestiniog, Trawsfynydd, Gellilydan eta, orokorrean, Ffestinog Haran guztiko ikasleak bertara zuzentzen dira ikastera. Lehen mailako hezkuntza eskaintzen duten beste bost ikastetxe daude eskualde honetan, gehienak ixteko zorian edo besteekin elkartzekotan .\nHerria pisudun ikuskizun turistikoak izateaz oso harro dago, Ffestiniog Railway deritzon trena eta Llechweddko arbelezko Kobazulo edo Leizeak, bisitariei irekitako antzinako meatzea; aldiro, Galesko helburu edo leku gogokoenen zerrenda argitaratu ohi da .\nBlaenau Ffestiniog udalerriak 1898ko Eisteddfod Nazionala ospatu zuen. Herria, usadioz, Meirionnydd konderri historikoaren zati da.\nBlaenau Ffestiniog udalerriko tren geltokia.\nHerrirako sarbide nagusia A470 errepidea da, Galesen iparraldea eta hegoaldea lotzen dituelarik; Blaenau Ffestiniog udalerriaren iparraldean, A470 errepideak Bwlch y Gorddinan (385 m) mendate gainera ailegatzen da Sir Conwy konderrian, A5 errepidearekin elkartzen da Betws-y-Coed herrian. Beste ibilbide batzuk herria beste herrialde guztiarekin bat lotzen dute, A487 errepideak bezala, mendebaldea ekialdearekin elkartuz, Porthmadog, Caernarfon eta Bangor batzen dituelarik, Llŷn penintsulara ere joan daitekelarik, Anglesey/Ynys Môn uhartera ere joan liteke A55 errepidetik, eta A496 errepideak, Harlech eta Abermaw lotzaen ditu.\nDenbora igaro hala, herriak lau trenbide linea izatea lortu du, bakoitzak bere tren geltoki berezkoarekin:\nConwy Valley Line trenbide linea nagusia London and North Western Railway, eta\nBala Ffestiniog Line, Great Western Railway filiala edo ordezkaria.\nGaurko egunez, tren geltokiak Ffestiniog Railway eta Conwy Valley line trenbide lineen kargu egiten da.\nJohn Cowper Powys, nobelagilea.\nLlwybr Llaethog, musika taldea.\nGlyn Tomos Wise, Big Brother 7ko partaidea\nAnweledig, musika taldea (Wikipedia galestarrarekin lotura)\nGwyn Thomas, galestar olerkari, akademikoa eta gaur egungo Galesko Olerkari Nazionala.\nDave Felgate, futbolaria.\nFrizbee, galestar Pop/Rock taldea.\nCeryl Davies, Radio Ceredigion irratiko esataria.\nBertako herritarrek, herria "zatitan" banatzen dute, hauen artean Tanygrisau eta Manod daude. Edonola ere, bertakoek Blaenau Ffestiniog izena herriaren erdiguneari deitzeko bakarrik erabiltzen dute.\n(Ingelesez) Llechwedd-ko leize edo kobazuloen argibidea\nGalesko ikuskizun turistiko hobenen zerrenda\nBlaenau Ffestiniog inguruko paisaien argazkiak\nRheilffordd Ffestiniog edo Ffestiniog Railway delakoa[Betiko hautsitako esteka]\nOrriaren azken aldaketa: 20 urtarrila 2022, 14:26.


Etxe parean autobidearen hormatzar hura eraikitzen hasi ziren egunean esan zuen emazteak lehendabizikoz ezin zutela han jarraitu. Ez zituen umeak pareta haren kontra hazi nahi. Urrutira begiratzeko aukera eman nahi zien. Eta arriskua, zer? Edozein egunetan denak lotan zeudela kamioiren bat sartuko zitzaien tximiniatik barrena. Joan beharra zeukaten handik. Berandu baino lehen.\nSenarrak ez zion kontrarik egiten. Nekatuegi itzultzen zen fabrikatik. Egunen batean, esaten zion, lotara aurretik, egunen batean.\nAutobidea eraiki zuten eta hormatzarra oraintxe frontoia, oraintxe ezkutalekua eta oraintxe arbel erraldoia bihurtu zen neska-mutikoentzat. Egun magikoak ere izaten zituzten. Ustekabeko altxorrak iristen zitzaizkien autobidetik. Bidaiariek leihotik apropos botatako edo ustekabean ihes egindako panpina, manta gorria, bixera parea, komiki liburua jasoak zituzten. Autobideak oparitu baino lapurtu gehiago egiten ziela sinistuta, haien amak ez zuen egun bakar batez ere handik alde egiteko gogoa alboratu.\nSenarrak hitz emana zion diru pixka bat aurreratzea lortzen zutenean hasiko zirela etxe berriaren bila. Beti bazen zerbait erabakia atzerarazten zuena: laugarren semea, adibidez. Batere espero gabe iritsi zitzaien. Beste hirurak koxkortuxeak zituztela.\nHaurdun zegoela jakin zuenean negar egin zuen amak ezkutuan.\nBi urte eta erdira atarian jolasean zebilela hormatzarretik askatutako hormigoi puxka batek jo zuen buruan umea. Puxka txiki batek. Erdiz erdi. Kolpe txarra. Atzera bueltarik gabea. Hormatzarraren oinetan aurkitu zuen arrebak haren bila inguratutakoan.\nArduragabekeria leporatu zioten autobidea eraiki zuen enpresari.\nKalte-ordainarekin ordaindu zuten amaren ametsetako etxe berria.


Behin betiko onartu da tabernetako ordenantza - Oñati - Goiena.eus\nBehin betiko onartu da tabernetako ordenantza\nOihana Elortza 2018-10-26 11:57\nEguenean egin zen urriko osoko bilkura, 18:30ean\nEAJk kontrako botoa eman du "aurrerantzean ere herritarrak izango direlako salaketa jarri behar dutenak" aipatuz arrazoien artean. Presoen aferaren inguruan Estrasburgotik astean etorritako albistea ez dute ondo ikusi udalbatza osatzen duten bi alderdiek.\nOstalaritzan arituko diren establezimenduak arautuko dituen ordenantza berriaren aurka dagoela esan zuen EAJk atzo egindako urriko osoko bilkuran eta aurreko osoko bilkuretan emandako arrazoiak eman zituen hori esateko: tartean, "aurrerantzean ere herritarrak izango direla salaketa jarri behar dutenak", "sistema automatizatua jartzea posible" dela eta "tabernarien aurka jarritako salaketa batzuk zigortu diren arren, beste batzuk ez dira tramitatu ere egin eta tramitatu direnen artean batekin behintzat, maiatzak 18tik, ez da ezer egin". Udal Gobernuko kideek ez zuten erantzunik eman eta euren aldeko botoekin onartu zen ordenantza.\nSan Martin egoitza eta eguneko zentroaren kudeaketa Foru Aldundiaren esku uzteko hitzarmena aho batez onartu zen. Urtarriletik aurrera Aldundiak kudeatuko ditu zerbitzu bi horiek.\nGai zerrendatik kanpo, presoen aferari begira Estrasburgok astean hartutako erabakia ez dutela ondo ikusten adierazi zuten bi alderdiek, EH Bilduk eta EAJk, "berri txarra" izan dela gehituta. Elkartasuna adierazi zieten presoei eta euren senideei.


Iker Vicentek irabazi du 2020ko Urrezko Kopa | EHK\nby ehkirola eus | 2020/08/17\nDonostiako Trinitate plazan jokatu lehiatu zen iragan larunbatean XXXV. Aizkolarien Urrezko Kopa\nIker Vicentek irabazi zuen Urrezko Kopa, beste behin. Otsagabiarrak 30 minutu eta 57 segundotan gauzatu zituzten lanak, eta Txikia IV.ak bi minutu eta 46 segundo gehiago behar izan zituen.\nBost aizkolari aritu ziren nor baino nor gehiago: Mikel Larrañaga azpeitiarra, Julen Alberdi Txikia IV.a azkoitiarra, Eneko Otaño beizamarra, Iker Vicente otsagabiarra eta Jon Rekondo leitzarra, hain zuzen ere.\nAizkolariek 54 ontzako hamalau kanaerdiko ebaki behar zituzten, ahalik eta azkarren. ETBk eman zuen saioa, eta hortaz aparte 250 bat ikusle bertaratu ziren ekitaldia zuzenean jarraitzeko asmoz.\nDonostiako Informazio eta Turismo langintzan oso ezaguna izan den eta uztailean zendu zen Rafa Agirreri omenaldi xumea eginez hasi zen aizkora ekitaldia.\nIker Vicente izan zen lanak bukatzen azkarrena, Otsagabiarrak 30 minutu eta 57 segundo baliatu zituelarik iaz lorturiko txapela bere buruan mantentzeko. Larrañagak hark baino minutu bat eta 47 segundo gehiago behar izan zituen (32:41). Hirugarren Julen Alberdi Txikia IV.a sailkatu zen (33:43), laugarren Eneko Otaño (34:43) eta bosgarren Jon Rekondo (38:48). Lehen hiru sailkatuek oroigarri bana jaso zuten.\nAizkolarien Urrezko Koparen XXXIV. edizioan lehia estua egon zen, eta Iker Vicente nagusitu bazen ere, Larrañagak lan oso txukuna egin zuen. Hain zuzen ere, azpeitiarra bigarren sailkatu zen. Vicentek 30 minutu eta 11 segundo behar izan zituen lanak bukatzeko; Larrañagak, berriz, 31 minutu eta 38 segundo. Lehian Vicenteren aurretik ere ibili zen Larrañaga une batean, baina nafarrak aurre hartu zion, eta halaxe bukatu zen kopa. Larrañagaren eta Vicenteren atzetik, hirugarren sailkatu zen 2018ko irabazlea, Aitzol Atutxa, lanak 34 minutu eta 38 segundotan bukatuta. Haren atzetik sailkatu ziren Iñaki Azurmendi (37:37) eta Eneko Otaño (41:06).


Le Saulcy - Wikipedia, entziklopedia askea.\nJean-Luc MEILLET (2014-2020)\n48° 24′ 49″ N, 7° 02′ 31″ E / 48.413611111111°N,7.0419444444444°E / 48.413611111111; 7.0419444444444Koordenatuak: 48° 24′ 49″ N, 7° 02′ 31″ E / 48.413611111111°N,7.0419444444444°E / 48.413611111111; 7.0419444444444\nLe Saulcy (Frantzia)\nLa Broque, Grandfontaine, Plaine, Belval, Le Mont, Moussey eta Le Puid\nLe Saulcy Frantziako udalerria da, Vosges departamenduan dagoena, Grand Est eskualdean. 2013an 314 biztanle zituen.\n2007an Le Saulcy udalerrian erroldatutako biztanleak 314 ziren. Familiak 124 ziren, horien artean 36 pertsona bakarrekoak ziren (12 bakarrik bizi ziren gizonak eta 24 bakarrik bizi ziren emakumeak), 40 seme-alabarik gabeko familiak ziren, 32 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 249 etxebizitza zeuden, 133 familiaren etxebizitza nagusia ziren, 99 bigarren erresidentzia ziren eta 17 hutsik zeuden. 240 etxeak ziren eta 9 apartamentuak ziren. 133 etxebizitza nagusietatik 112 bere jabearen bizilekua ziren, 16 alokairuan okupaturik zeuden eta 6 doan lagata zeuden; 1ek bi gela zituen, 15 etxek hiru zituzten, 48 etxek lau zituzten eta 69 etxek bost zituzten. 106 etxek euren parking plaza propioa zuten azpian. 60 etxetan ibilgailu bat zegoen eta 57 etxetan bat baino gehiago zituzten.\nLe Saulcy udalerriko biztanleria-piramidea 2009an .\n2007an lan egiteko adina zuten pertsonak 199 ziren, horien artean 138 aktiboak ziren eta 61 inaktiboak ziren. 138 pertsona aktiboetatik 116 lanean zeuden (65 gizon eta 51 emakume) eta 22 langabezian zeuden (12 gizon eta 10 emakume). 61 pertsona inaktiboetatik 26 erretiraturik zeuden, 17 ikasten zeuden eta 18 "bestelako inaktibo" gisa sailkaturik zeuden.\n2009an Le Saulcy udalerrian 142 unitate fiskal zeuden, 339,5 pertsonek osaturik. Pertsona bakoitzeko diru-sarrera fiskalaren mediana urteko 15.560 euro zen.\n2007an zeuden 12 komertzioetatik, 4 eraikuntza enpresak ziren, 1 ibilgailuen saltze eta konpontze enpresa zen, 2 ostalaritza eta jatetxe enpresak ziren, 1 informazio eta komunikazio enpresa zen, 1 higiezinen enpresa zen, 2 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Le Saulcy udalerrian 7 nekazaritza-ustiategi zeuden.\nLe Mont (0,9 km)\nBelval (1,0 km)\nLe Puid (2,2 km)\nMoussey (2,3 km)\nLe Vermont (3,2 km)\nLa Petite-Raon (3,3 km)\nWikimedia Commonsen badira fitxategi gehiago, gai hau dutenak: Le Saulcy\nOrriaren azken aldaketa: 26 otsaila 2019, 07:04.


Irekia Eusko Jaurlaritza - Gobierno Vasco :: EHAA xedapena 201503429\nGaiak: ESKUMEN-UZTEA; KUDEATZEKO GOMENDIOAK; ZERBITZU PUBLIKOAK; SOZIETATE PUBLIKOAK; PORTUAK\nXedapenaren zenbakia: 201500161\nXedapenaren data: 2015-07-27\nHurrenkenaren zenbakia: 201503429\n2000/06/27an argitaratutako 2000/06/06ko 200000105 DEKRETUA aldatzen du\nAutonomia Estatutuaren 10.32 artikuluan xedatutakoarekin bat etorriz, Euskal Autonomia Erkidegoko Administrazio Orokorrak du eskumen esklusiboa portuen arloan, hargatik eragotzi gabe EK-ko 149.1.20 artikuluan xedatutakoa.\nMaiatzaren 14ko 2380/1982 Errege Dekretuaren bidez, estatuak Euskal Autonomia Erkidegoari transferitu zion EAEko portuen kudeaketa, Pasaiakoarena eta Bilbokoarena izan ezik, horiek interes orokorrekotzat jotzen baitziren.\nEuskal Autonomia Erkidegoaren Administrazioko sailak sortu, ezabatu, aldatu eta horien funtzioak eta jardun-arloak finkatzeari buruzko abenduaren 15eko 20/2002 Dekretuko 13. artikuluaren arabera, Ingurumen eta Lurralde Politika Sailari esleitzen zaizkio itsas portu eta gaiei dagozkien arloak eta funtzioak; era berean, aipatu sailari atxikitzen zaiolarik Euskadiko Kirol Portua, S.A. sozietate publikoa, zeina ekainaren 6ko 105/2000 Dekretuaz sortu baitzen.\nAipatu dekretuko 2. artikuluan honako hau esaten da: «Sozietatearen xedea honakoa izango da: kirol-portuen, eta horien inguruen eta instalazioen plangintza egin, eta horiek bultzatu, garatu eta ustiatzea. Ustiaketa hori, sozietateak berak, emakidadun gisa burutu ahal izango du, edo dagozkion eskubideak hirugarren pertsona juridiko nahiz pribatuei laga ahal izango dizkie».\nSozietateak bere helburu soziala lortzea ahalbidetzearren, 105/2001 Dekretuaren bitartez aldatu egin zen ekainaren 6ko aipatu 105/2000 Dekretua, ondokoak Sozietatearen esku uzteari buruzko erregulazioa jasotzeari dagokionez: eskubideak eta ondasunak, jabari publikoko direnak; zehazki. Euskal Autonomia Erkidegoko Administrazioaren titularitatekoak edo administrazio horri atxikiak direnak, betiere zerbitzu publikoari bati atxikiak izan eta zerbitzu horren kudeaketa Sozietateari enkargatu bazaio.\nEuskadiko Kirol Portua, S.A. sozietatea, berez, Euskal Autonomia Erkidegoko Administrazio Orokorraren baliabide propio bat edo zerbitzu tekniko bat da, Sektore Publikoko Kontratuen Legearen Testu Bategina onartzen duen azaroaren 14ko Legegintzako Errege Dekretuarekin bat etorriaz.\nZenbait portuetan, Euskadiko Kirol Portua, S.A.ri esleitu zaio kirol-portua zerbitzu publikoaren kudeaketa, zenbait tresna juridikoren bitartez, betiere une bakoitzean indarrean zen araudiarekin bat etorriaz. Halatan bada, Entrega Aktak sinatuaz, Hondarribian, 2001eko ekainaren 18an; Donostian, 2003ko urriaren 21ean eta 2005eko ekainaren 20an; Getarian, 2005eko ekainaren 20an; Bermeon, 2006ko urtarrilaren 31n; Orion, 2007ko urtarrilaren 17an; edo zegokion dekretua onartuaz Mutrikun (Mutrikuko portuan, kirol-portua zerbitzu publikoaren kudeaketa Euskadiko Kirol Portua S.A.ri esleitzeari buruzko urtarrilaren 21eko 2/2014 Dekretua).\nOrain artean, eskubideak eta ondasunak entregatzeko aktetan –sinatutakoetan– zehaztapen-faltak dira, hain justu ere kirol-portua zerbitzu publikoaren kudeaketa esleitzeak dakarren eduki funtzionalari dagokionez; beraz, beharrezkotzat jotzen da zehaztapen-falta horiek konpontzea dekretu honetan.\nBestalde, kirol-portua zerbitzu publikoa emateari dagokionez, Euskadiko Kirol Portua S.A.k baduenez baliabiderik, Administrazioak uste du aipatu zerbitzu publikoaren kudeaketa hobetu daitekeela, baldin eta aipatu sozietate publikoak bere gain hartzen badu; izan ere, badu eta esperientziarik arlo horretan. Hortaz, Debako portuan, kirol-portua zerbitzu publikoa esleitzea komenigarritzat jotzen da.\nBeraz, Ingurumen eta Lurralde Politikako sailburuaren proposamenez, eta Jaurlaritzaren Kontseiluak 2015eko uztailaren 27an egindako bileran gaia aztertu eta onartu ondoren, hauxe\n1. artikulua.– Kirol-portu zerbitzu publikoaren kudeaketa esleitzea.\n1.– Debako portuan, kirol-portua zerbitzu publikoa Euskadiko Kirol Portua, S.A.ri esleitzea.\n2.– Beraz, Hondarribia, Donostia, Getaria, Bermeo, Orio, Deba eta Mutrikuko portuetan, kirol-portu zerbitzu publikoaren kudeaketa Euskadiko Kirol Portua, S.A.ri dagokio.\n2. artikulua.– Kirol-portua zerbitzu publikoaren eduki funtzionala.\n1.– Kirol-portuetan baldin eta Euskadiko Kirol Portua, S.A.k bere gain hartua badu kirol-portua zerbitzu publikoa; bada, sozietate horri dagokio –bere helburu sozialean jasotako funtzioekin bat etorriaz– honako hauek egitea: kirol-portuen eta horiei lotutako area eta instalazioen kudeaketa eta ustiaketa, eta guzti horren ondoriozko zerbitzuak ematea. Marko horretan, Euskadiko Kirol Portua, S.A.k badu eskurik, zerbitzu egokia ematearren, beharrezko jarduketak egiteko eta beharrezko negozio juridikokoak formalizatzeko, betiere bere izaera juridikoaren ondoriozko mugapenekin; izan ere, izaera hori dela-eta ahalmen administratiboak baliatzea dakarten funtzioak esleipen horretatik kanpo geratzen dira.\n2.– Kirol-portu zerbitzua publikoari dagokionez, Euskadiko Kirol Portua, S.A.k ematen duen zerbitzua honelaxe gauzatuko da: aplikatzekoa den araudiarekin bat etorriaz.\n3.– Instalazioak egokitu eta altxatzeari dagokionez eta kirol-portuak egoki ustiatzeko behar diren ondasunak eskuratzeari dagokionez, ekainaren 6ko 105/2000 Dekretuan ezarritakoa konplitu beharko du.\n3. artikulua.– Kirol-portua zerbitzu publikoaren kudeaketa esleitzeko baldintzak.\n1.– Kirol-portuetan baldin eta Euskadiko Kirol Portua, S.A.k bere gain hartua badu kirol-portua zerbitzu publikoa; bada, honako baldintza hauekin bat etorriaz eman beharko du kirol-portua zerbitzu publikoa:\na) Esleitutako zerbitzu publikoari buruzko kontratazio-espedienteak honelaxe izapidetu beharko ditu: Sektore Publikoko Kontratuen Legean administrazio publiko ez diren botere esleitzaileentzako ezarritako arauei egokituz bere jarduera, eta, halaber, kontratazioari dagokionez Euskal Autonomia Erkidegoaren legerian eta hori garatzeko arauetan jasotako erregelei.\nb) Borondatezko epearen barruan, tasak biltzeko kudeaketa Euskadiko Kirol Portua S.A.ri esleitu ahal izango zaio, betiere Euskadiko Ogasun Nagusiaren Antolarauei buruzko Legearen Testu Bateginean aurreikusitako aukerak baliatuz (lege hori azaroaren 11ko 1/1997 Legegintzako Dekretuaz onartu zen).\nc) Portu baten, kirol-portu zerbitzu publikoa esleitzeak berez dakar: Euskal Autonomia Erkidegoko Administrazioaren titularitateko ondasunak eta eskubideak atxikitzea, baldin eta horiek kirol-portu zerbitzu publikoari lotuak badira.\nd) Bere ardurapeko zerbitzu eta prestazioen eta burutzen dituen lanen gaineko kalitate teknikoaren erantzukizuna Euskadiko Kirol Portua S.A.ri berari dagokio. Hortaz, esleitzen zaion kirol-portua zerbitzu publikoa ematearen ondoriozko jarduketak direla-eta hirugarrenei eragindako kalte eta galerak indemnizatu egin beharko ditu, legeek seinalatutako mugekin bat etorriaz.\ne) Jarraian zehazten diren kasuetariko baten bada Euskadiko Kirol Portua S.A., esleitutako kirol-portuaren kudeaketa automatikoki itzuliko da portuen arloan eskumenak dituen sailera: Eusko Jaurlaritzako sozietate publikoaren kondizioa galtzea; sozietatea desegitea; ordainketa etetea; kiebra jotzea. Itzultze horrek honako eraginak sortuko ditu:\n1) Aipatu zerbitzua kudeatzearren sozietateari entregatu zitzaizkion ondasunak berreskuratzea, kontserbazio- eta funtzionamendu-egoera egokian.\n2) Sozietateak eskuratutako ondasun eta eskubideen gaineko titularitatea eta jabetasuna, baldin eta portuen arloan eskumenak dituen sailak uste badu haiek beharrezkoak direla zerbitzurako; azken kasu horretan, betiere, gauzatu gabeko amortizazioak pagatu ostean.\n4. artikulua.– Ondasunak eta eskubideak entregatzeko akta.\n1.– Behin portu baten kirol-portua zerbitzu publikoa esleitu ostean, atxikitako eskubideak eta ondasunak Entregatzeko Akta sinatuko dute, batetik, portuen arloan eskumenak dituen sailaren ordezkariek eta, bestetik, Euskadiko Kirol Portua, S.A.k. Sinatutakoaren kopia bat Ogasun eta Finantza Saileko Ondare eta Kontratazioko Zuzendaritzari helaraziko zaio.\n2.– Aipatu aktak honako hauen inbentario zehatza jaso beharko du: eskubideak, ondasun higiezinak zein higigarriak, eta horietan diren elementuak, zeintzuk egoki kontserbatu beharko diren, edo, galtzen edo andeatzen badira, Sozietate Publikoaren kontura berritu egin beharko diren.\n3.– Eskubideak eta ondasunak Entregatzeko Akta aldatu egin ahal izango da, baldin eta artikulu honetako lehenengo paragrafoan adierazitako betekizunak konplitzen badira, betiere kirol portu zerbitzu publikoa ematean sortzen diren beharrizan berrien arabera.\nEkainaren 6ko 105/2000 Dekretuaren bidez, Euskal Autonomia Erkidegoko Administrazioari baimena eman zitzaion «Euskadiko Kirol Portua S.A.» sortu eta eta sozietate horren partaidetzak eskurazteko. Eta dekretu horren 5. artikuluko 2. paragrafoa aldatu egiten da, eta aurrerantzean idazketa hauxe izango du.\n«2.– Portuen arloan eskumenak dituen sailak Sozietatearen esku ipiniko ditu honako hauek: Euskal Autonomia Erkidegoko Administrazioaren titularitateko ondasunak eta eskubideak, administrazio horri atxikitakoak eta zerbitzu publikoari atxikitakoak, baldin eta euren kudeaketa Sozietateari enkargatzen bazaio.\nEsku ipintze hori honako hau kontuan izanik gauzatuko da: enkargatutik dituen funtzioak baliatzeko, Sozietateari dagokion jardueraren euskarria eta beharrezko tresna dela, alegia. Eta horrek ez dakar ondasunen titularitatea aldatzea, ez eta haien sailkapena aldatzea ere. Sozietatea desegiten bada, ordainketa eteterik badu edo kiebra jotzen badu, aipatu ondasunak Euskal Autonomia Erkidegoko Administraziora itzuliko dira.\nEntrega Akata sinatzen denetik hara sortuko dira ondasunak eta eskubideak esku ipintzearen ondorioak. Akta horretan ondasun eta eskubideen zerrenda jaso da, eta, batetik, portuen arloan eskumenak dituen sailaren ordezkariek eta, bestetik, Euskadiko Kirol Portua, S.A.k. sinatuko dute. Sinatutakoaren kopia bat Ogasun eta Finantza Saileko Ondare eta Kontratazioko zuzendaritzari helaraziko zaio».\nEuskal Autonomia Erkidegoaren titularitateko gainontzeko portuei dagokienez, portuen arloan eskumenak dituen saileko buruari ahalmenak ematen zaizkio Euskadiko Kirol Portua S.A.ri esleitzeko kirol-portu zerbitzu publikoaren kudeaketa, eta, halaber, dekretu hau garatu eta betearazteko.\nVitoria-Gasteizen, 2015eko uztailaren 27an.


Europako Auzitegiak parekatu egin ditu inportatutako bigarren eskuko autoen eta nazional berrien fiskalitatea | Consumer\nEuropako Auzitegiak parekatu egin ditu inportatutako bigarren eskuko autoen eta nazional berrien fiskalitatea\nEsan duenez, horrela bakarrik errespetatuko da EBn bereizkeria-zerga guztiak debekatzen dituen ituna.\nLuxenburgoko Europako Erkidegoetako Justizia Auzitegiak atzo emandako epai baten arabera, partikularrek inportatutako bigarren eskuko ibilgailuen matrikulazio-zerga kalkulatzeko erabilitako balio zergagarria merkatu nazionalean erositako ibilgailu berrien zerga bezala definitu behar da. Gortearen arabera, horrela bakarrik errespetatuko da EBko Itunaren xedapena, merkatu komunitarioan bereizkeria-zerga guztiak debekatzen dituena. Finlandiako legeriari buruzkoa da epaia, eta herrialde horretako auzitegien interpelazio bati erantzuten dio.\nFinlandian, bigarren eskuko auto baten balio fiskala kalkulatzeko metodoa aldatu egiten da automobila merkatu nazionalean erosi den edo erosleak inportatutako produktua den. Lehenengo kasuan, matrikulazioaren gaineko zerga kalkulatzeko, kontuan hartuko da inportatzaile ofizialak ordaindutako ibilgailu berriaren erosketa-balioa, normalean publikoarentzako salmenta-prezioa baino txikiagoa. Bigarren kasuan, aldiz, zerga jendeari saltzeko prezioaren arabera kalkulatzen da, eta, beraz, normalean, garestiagoa da. Auzitegiaren iritziz, “tasazio-desberdintasun horiek eragin ditzakeen sistema bat Itunaren aurkakoa da”.\nLuxenburgoko Gortearen epaiak Finlandiako legerian bigarren eskuko ibilgailuen balio-galera balioesteko eta, ondorioz, matrikulazio-zerga murrizteko aurreikusitako formula ere errefusatzen du. Formula honen bidez,% 0,5eko murrizketa lineala egiten da matrikulazioaren edo ibilgailua zerbitzuan jarri eta sei hilabete igaro ondoren.\nEpaimahaiarentzat, metodo honek ez du kontuan hartzen ibilgailuaren balio-galera erreala, ez baita linealki adierazten, batez ere erabileraren lehenengo urteetan, ibilgailuaren benetako balioa nabarmen jaisten denean.\nautoak fiscalidad-eu importados-eu


Mobilizazioak, La Milagrosa ikastetxea ixteko arriskuaren aurrean | LAB SINDIKATUA\nZerbitzu Publikoak Irakaskuntza Mobilizazioak, La Milagrosa ikastetxea ixteko arriskuaren aurrean\nMobilizazioak, La Milagrosa ikastetxea ixteko arriskuaren aurrean\nLa Milagrosako ikastetxeak 350 familia eta 39 langile ditu. Matrikula beteta dauka (0 urtetik 16 urtera) eta ixtearen mehatxua dauka, eraikinaren alokairuaren prezioan ados jartzen ez badira edo afera honetan parte diren instituzioak eta pertsonek ere gelditzen ez badute gelditzen; Miranda Fundazioa, Hezkuntza saila, Barakaldoko Udala eta Alkateak, hain zuzen ere. Honela gauzak, bihartik aurrera ikastetxe eta Miranda Fundazioaren aurrean egunero egongo diren elkarretaratzeetan parte hartzera dei egin dio La MIlagrosa Ikastetxeko langileen asanbladak Barakaldoko herriari eta Hezkuntza komunitate osoari. Horretaz gain, urtarrilaren 17an, 17:30etan, Barakaldoko Udaletxearen aurrean mobilizatuko dira, eta, urtarrilaren 19an, 18:00etan, Bilbon dagoen Hezkuntza Sailaren aurrean.\nHorretaz gain urtarrilaren 17an 17:30etan Barakaldoko Udaletxearen aurrean mobilizatuko gara eta urtarrilaren 19an 18:00, Bilbon dagoen Hezkuntza Sailaren aurrean (Gran Via 85).


Kaleko salmenta-posturako baimena\nBide publikoan salmenta-postuak jartzea.\nSalmenta-postuaren titularrak edo haren legezko ordezkariak\nE013 Fidantza itzultzeko eskaera\nE049 Kale salmentarako baimen eskaera\nJardueraren arriskuak estaltzen dituen erantzukizun zibileko aseguru poliza eta ordainagiriaren kopia.\nErantzukizunpeko adierazpena, behar bezala betetako eskari-orriaren bidez. Oro har, okupazioa baino 10 egun lehenago aurkeztu behar da; baina jaietan hilabete lehenago. Honako xehetasun hauek adierazi behar dira:\nEskatzailearen datu pertsonalak.\nSalgaien deskribapen zehatza.\nInstalatu beharreko postuaren ezaugarri zehatzak: neurriak eta azalera (m2).\nEzarritako baldintzak betetzen direla adieraztea.\nBaldintza horiek betetzen direla egiaztatzen duten agiriak izatea jarduera hasten denetik aurrera.\nBaldintza horiek betetzea jarduerak dirauen bitartean.\nJarduera ekonomikoen gaineko zergan dagokion atalean altan egotea, eta tarifaren ordainketan egunean egotea, edo salbuetsita egonez gero, zergapekoen erroldan altan egotea.\nEgunean izatea Gizarte Segurantzari dagozkion kotizazioen ordainketak.\nEgoitza- eta lan-baimenen arloan ezarritako betebeharrak betetzea, hala badagokio.\nSalmenta ibiltari edo ez sedentarioaren bidez saltzen diren gaiek dagozkien araudian ezarritako baldintzak betetzea.\nElikagaiak salduz gero, elikagaien manipulatzaile txartela izatea; eta, hala badagokio, baita osasun-baimena ere.\nJarduera Ekonomikoen gaineko Zergan, edo hala badagokio zergapekoen erroldan, altan egotea eta ordainketak egunean izatea egiaztatzeko bi aukera ditu: hark berak egiaztatzea edo Udalari datu horiek egiaztatzeko baimena ematea.\nIbarrako Kultur Etxea\n035 - Behin behineko okupazioa\nTarifa m2 ko eta eguneko 0,83 €\nAurreikusitako epea: 10 egun\nErantzunkizun-aitorpena onartzen da?: Bai\nKaleko salmenta arautzen duen ordenantza\n44/2014 DEKRETUA, martxoaren 25ekoa, jolas-jarduerak eta ikuskizun publikoak burutzeko eska daitezkeen erantzukizun zibileko aseguruak arautzen dituena\nSalmenta ibiltaria edo salmenta ez sedentarioa arautzen duen 199/2010 Errege Dekretua, otsailaren 26koa\nTxikizkako Merkataritzaren Antolamenduari buruzko 7/1996 Legea, urtarrilaren 15ekoa 53-55. art\n7/1994 Legea, maiatzaren 27koa, merkataritza iharduerari buruzkoa 14-19. art\n10/2015 Legea, abenduaren 23koa, Jendaurreko Ikuskizunak eta Jolas Jarduerak arautzen dituena\nAurkeztutako dokumentazioa egiaztatu.\nEskatutako leku eta datan bateraezintasunik ez dagoen programatuak dauden beste jarduketa batzuekiko baieztatu.\nEskumena duen organoaren txostena.\nKontu-hartzailetza arlora bidali han likidazioa egin dadin (jaiegunetan ordainketa jaiak hasi aurretik egingo da).\nEbazpena interesdunari jakinarazi.\nKULTURA ETA GAZTERIA - KULTURA\nJaietan gutxienez hilabeteko aurrerapenarekin egin behar da eskaera\n- Lizentziak eragina izango du tasak ordaindutakoan.\n- Ferietan eta herriko jaietan:\n- Eskaria hilabete lehenago egin beharko da, baina eskariak ebatzi ondoren postuak esleitzeko geratuz gero, postu libre horietarako eskaria egin ahal izango da instalazioa hasten den egunean bertan.\n- Baldin eta onartutako eskariak eskainitako postuak adina badira edo gutxiago, postu horiek modu zuzenean esleituko dira; eta eskari kopurua handiagoa bada, zozketa publikoa egingo da, eta gainerakoak eskatze hurrenkeraren arabera, itxaron zerrendan geratuko dira, beti ere, postuen dibertsifikazioa kontuan harturik.


Dieta begetarianoa argaltzen du? | Consumer\nDieta begetarianoaren koipe- eta karbohidrato-kopuruak bere balio energetiko osoa zehaztuko du, eta kopuru hori dieta egiten duenaren banakako beharretara egokitu beharko da.\nDieta ovolacteovegetarianoak haragia eta arraina baztertzen ditu, eta animalia-jatorriko proteina-iturri bakarrak arrautzak eta esnekiak dira, bai eta lekale, zereal eta fruitu lehorren konbinazio egokiak ere, landare-proteinen ekarpen gisa. Dieta horretan, gainera, fruta, barazki eta labore ugari sartzen dira. Falta ezin den beste elikagai multzo bat olioak eta bestelako elikagai koipetsuak dira, kaloria gehien ematen dituztenak, bai dieta begetarianoan, bai bestelako modalitate dietetikoetan.\nEz bakarrik landareak\nPertsona batzuek kaloria gutxiko dieta batekin lotzen dute dieta begetarianoa, barazki-sorta zabala baitu, eta fruta eta barazki ugari, eta horiek zereal integralekin eta lekaleekin konbinatzen dira, besteak beste. Hala ere, dietako kaloriak karbohidratotan aberatsak diren elikagaien (laboreetan, lekaleetan eta tuberkuluetan ugari den mantenugaia) eta gantzetan (olioak, saltsa koipeak, fruitu lehorrak…) araberakoak izango dira neurri handi batean.\nKarbohidrato eta koipe ugari duten elikagaien araberakoa izango da dietaren kaloriak.\nDieta begetarianoak haragia edo arraina ez izateak ez du esan nahi\ndieta hipokalorikoa izatea, elikagaiak barne\nera berean, elikagarriak dira, eta kaloria asko dituzte. Arrautzak, esneki osoak eta fruitu lehorrak proteina ugariko elikagaiak dira, baita gantz-iturri interesgarria ere. Elikagai horiek ematen dituzten kaloriez gain, bai gozatzean bai kozinatzean erabilitako olio eta koipe kantitatea ere erabakigarriak izango dira dietaren balio energetiko osoan.\nBeste dieta batzuek adina kaloria edo gehiago\nDieta begetarianoan, beste edozein dietan bezala, organismoak behar adina elikagai kontsumitzea da garrantzizkoena. Oro har, dieta bat, begetarianoa nahiz tradizionala, orekatua da, baldin eta hurrengo proportziora egokitzen bada makronutrienteen ekarpenari dagokionez: %30-35 gantzak, %50-55 karbohidratoak eta %10-15 proteinak. Gantzak elikagai batetik edo bestetik sortzen dira, eta kaloria berak ematen dituzte, proteinekin eta karbohidratoekin gertatzen den bezala.\nOngi planteatutako dieta ovolacteovegetarianoa ez da, nahitaez, pisua galtzeko bide erraza.\nBeraz, dieta begetarianoak dieta tradizionalaren kaloria berak eman ditzake, edo gehiago, elikagaietatik hartzen diren proportzioen arabera.\nHorregatik guztiagatik, ongi planteatutako dieta ovolacteovegetarianoa ez da bide erraz gisa hartu behar nahi den pisua galtzeko; aitzitik, elikadura alternatiboa da, eta elikadura-ekarpen egokia lor daiteke.\n1. Arrautza-tinbala patatekin, piperrekin eta tipularekin\n3. Arroz integrala soja-kimuekin\n5. Fruta-aukera jogurtarekin eta muesliarekin\ndieta begetariano grasas-eu hidratos de carbono-eu kaloriak proteinak


Novorossijan oso interesgarria den zerbait gertatu da (The Saker) – Euskal Herria ★ Donbass Elkartasun Komitea\nNovorossijan oso interesgarria den zerbait gertatu da (The Saker)\nJatorrizko bertsioa: vineyardsaker\nKomitearen aitzin-oharra: Hemen, The Saker (“Mirotza”) blogari eta analista ezagunaren analisi bat itzultzen ari gara. Hemengo iritziak bereak dira, eta EH-Donbass Elkartasun Komiteak berez interesgarritzat jotzen dituenez hemen euskaratzen baditu ere, ez du esan nahi halabeharrez partekatzen dituenik.\nZoragarriki interesgarria den zerbait gertatu da Novorossijan: novorossijar komandante garrantzitsu bi, Igor Bezler eta Aleksei Mozgovoi, bete aldean borrokatzen ari diren ukrainarrekin komunikatzen saiatu dira.\nGertakarien data zehatza ezagutzen ez badut ere (dudan dena YouTubera bideoak igo izandako data da), ematen duenean, guzti hau Igor Bezlerrek aldi berean hiru telebista talderentzat (bata errusiarra, beste bat novorossijarra eta hirugarrena ukrainarra) elkarrizketatua izatea onartu zuenean hasi zen. Honen inguruko berri nagusia ukrainar kazetari bati ukrainar indarrek inguratutako Gorlovka hirian sartzen utzi izana, bertako jendea, borrokalariak baita, elkarrizketatu ahal izana eta Bezler berari ere elkarrizketa egin ahal izana da. Kazetari denek bete aldeari “egia filtratzea” leporatzen diotenez, alde guztiek grabaketa osoa, editatu gabe, YouTuben argitaratuko zela adostu zuten. Orain gogora ezazue mesedez Banderastanen errusiar kazetari guztiak zerrenda beltz batean daudela, errusiar telebista debekatuta dagoela, eta Juntak kontrolatutako Ukrainan jendeari beste aldekoak terroristak eta errusiar soldaduak direla esaten zaiola. A, eta ukrainar media imajina dezakezuen desatseginena, salduena, zerbitzuzkoena eta propagandistikoena dela. Eta orain, berehala, ukrainar telebistako talde batek novorossijar komandante beldurgarrienetako baten aurpegia erakustea eta horri ahotsa ematea onartu du.\nBaina hurrengo gertakaria are harigarriagoa izan zen. Aleksei Mozgovoik bideokonferentzia bat onartu du ez soilik ukrainar kazetariekin, baizik eta ukrainar armadako guda-oineko komandanteekin. Mozgovoi eta ukrainarrak buruz-buru ikustea erabat harrigarria izan zen.Eta hemen barkamena eskatu behar dut. Ez diet gure itzultzaileei bideo soak itzultzeko eta azpititulatzeko eskatuko. Lehenik, ez zen bideokonferentzia bakarra, bi baizik. Beraz, hiru bideo luzez ari gara, ikus ezazue zuek:\nBezlerren elkarizketa: 2014ko urriaren 21ean argitaratua\n(2 ordu, 17 minutu)\nMozgovoiren lehen bideokonferentzia: 2014ko urriaren 22an argitaratua\n(ordu bat, 20 minutu)\nMozgovoiren bigarren bideokonferentzia: 2014ko urriaren 28an argitaratua\n(ordu bat, 51 minutu)\nInork itzuliko dituenaren esperantza dut, baina hau zama handiegia da norbaiti eskatzeko.\nGainera, bideo hauek oso konplexuak dira. Eztabaidak ematen dira, baina momentu batzuetan oihuka eta elkar moztuz ari dira, hizketa gurutzatua ematen da, eta bi abesti ere badaude. Hau oso gauza konplexu eta emozionala da, itzultzeko zaila. Nork du denbora horretarako?\nNik proposatzen dizuedana ni harritu nauten elementuak elkarbanatzea da.\nBaina lehenik gauza bat argitu beharrean nago: hasierako ideia borrokalariek borrokalariekin hitz egitea bazen, ukrainar aldetik komandante batzuk eta aktibista batzuk agertu ziren. Novorossijar aldea gudariz osatua zegoen. Ematen duenez, ukrainar aldeari ez zitzaion eroso egin guda-oineko bere soldaduei hitza ematea.\nLehenik eta behin, harrigarria izan zen bi aldeek zenbateraino zeuden ados ikustea. Bi aldeak ados zeuden guda hau alferrikakoa zela eta Ukrainaren etsaiei on egiteko soilik balio zuela esaterakoan. Bi aldeek adierazi zuten zenbat desatsegin edota are gorroto zituzten gaur egun Banderastanen boterean dauden politikari eta oligarkak. Bi aldeak ere ados zeuden Janukovitx zaborra zela esaterakoan eta Maidaneko protestak berez zilegiak baina Ukrainaren etsaiek manipulatuak zirela esaterakoan. Bi aldeak ados zeuden baita ere guda hau gelditu beharra zegoela esaterakoan. Orain, gogora ezazue mesedez, ukrainar naziak gonbidatuak izan ez zirela. Hauek ukrainar militarrekin hitz egiten ari ziren novorossijar militarrak eta Mozgovoirekin hitz egiten ari ziren ukrainar aktibistak ziren. Desadostasunak ere eman ziren.\nUkrainar posizioa honakoa izan zen (ez da aipu zehatza): “Maidan zilegizkoa eta zuzena izan zen, baina zuok, novorossijarrok, armak hartu zenituzten eta krisia sortu zenuten, zilegitasunik gabeko juntak gure helburu politikoak lor ditzagun saihesteko erabili zutelarik. Guk ez dugu gure herrialdea zatitzerik eta hori egiten ari zarete zuek. Badakigu baita ere “berdez jantzitako gizon armatu atsegin” errusiarrak zuen alde ari direla borrokatzen, eta zuetako asko ez daudela ukrainar interesen alde egiten, errusiar interesen alde baizik. Utzi borrokatzeari eta egin ezazue bat prozesu politikoarekin denon artean gure lurraldea ero horiez libratu dezagun”.\nEta Mozgovoik horrela erantzuten du (ez da aipu zehatza): “Guk ez genuen borrokatzearen aldeko hauturik egin, zuen gure lurrera etorri zineten eta gure jendea hiltzen ari zarete. Benetan Kiev naziez garbi utzi nahi baduzue, ez zaitezte gure eta Kieven artean jarri eta utziguzue pasatzen, gu arduratuko gara heiez. Nazien eta oligarkak ordenak jarraitzen ari zarete eta ez duzue ezer egiten eurak gure herria hil ez dezaten. Guk gure armak uzten baditugu, denak masakratuak izanen gara”.\nGauza interesgarri bat gertatu zen ukrainarrek novorossijarrei Errusiarren jokoa jokatzea aurpegiratzerakoan, Mozgovoik erantzun zuen ukrainarrak CIAren morroiak direla eta harrigarria bada ere, ukrainarrak ados zeuden CIA hariak mugitzen ari zela. Mozgovoiri dagokionez, berak ez zuen ukatu Errusia laguntzen zegoenik.\nBi aldeek frustrazioa erakutsi zuten euren indarrak batu eta oligarkak eta naziak bota ezin zituztelako.\nBezlerri egindako elkarrizketan zehar, momentu harrigarri bat egon zen ukrainar taldeak Bezlerri ea ukraineraz mintzatzen bazen galdetu ziotenean, eta Bezlerrek baietz erantzun zuenean. Guztiz konbentzitu gabe, ukrainar taldeak ea Taras Xevtxenko poeta ospetsuaren poema bat irakurtzeko gai te zen galdetu zion. Denen harridurarako, Bezlerrek Xevtxenkoren “Poloniarrei” poema irakurri zuen, poema honek kosakoak zein zoriontsuak ziren kontatzen du…\nксьондзи (apaiz katolikoak) etorri eta gure paradisu\nlasaiari su eman zioten arte. Eta malkozko\neta odolezko itsaso handi bat isuri zuten.\nEta umezurtzak hil eta gurutzean jarri zituzten.\nkosakoen buruak moztuak izan ziren,\nbelar zapaldua izango bailitzan,\nUkrainak negar eta intziri egin zuen!\nEta burua buruaren ondotik\nlurzorura erori ziren. Eta haserre biziz\napaiz baten suzko mihiak\nhots egin zuen: “Te Deum! Aleluia!”\nEta hala izan zen, lagun eta anai poloniarra,\napaiz maltzurek eta gizon aberatsek\nelkarrengandik banatu gintuztenekoa,\ngu biok, elkarrekin bakean bizi ginatekeenean\n[The Sakerren oharra: Hau nire itzulpena da. Poema hau ingeleraz ez dut inon ere aurkitu. Errusiar ororen bezala ukrainera ulertzen badut ere, hitzen batek edo esapideren batek tronpatu nezake. Beraz, ez fidatu guztiz itzulpen honetaz]\nHarrigarria izan zen Bezlerrek ukraineraz zein ondo mintzatzen zen ikustea eta bere ukrainar antagonistei, euren heroi nazionala erabiliz, nola iraganean ere Errusia eta Ortodoxia gorroto duten mendebaldrarrek erabiliak eta manipulatuak izan ziren gogorarazten ikustea!\nBeste momentu bitxi batean, novorossijar soldadu batek gitarra bat atera zuen eta gudari buruzko abesti bat abesten hasi zen. Ukrainarrak erabat hunkituta zeuden, baina abestiak “errusiarrak errusiarren kontra borrokatzen” zeudela hitz egiteak minduta ere bai. Afera hau geroko elkarrizketan berri agertu zen. Novorossijar ikuspuntutik ukrainarrak ere “errusiar kultur eremuaren” (ez Estatuaren edota nazionalitatearen) parte dira, nahiz eta ezaugarri eta historia propioa duten. Ukrainarrek behin eta berri zioten eurak beste nazionalitate bat zirela, nahiz eta “errusiar kultur eremuarekin” lotura indartsuak zituzten.\nBai Bezlerri zein Mozgovoiri eginiko elkarrizketetan, presoen auziaz ere hitz egin zen. Bi aldeek esan zuten euren borrokalariak tratu txarren objektu eta are torturatuak izan direla. Interesgarria izan zen Bezlerri eginiko elkarrizketan bi ofizial ukrainar, giza eskubideen aktibista bat eta Guda_presoen gaian Ukrainako Defentsa Ministerioa ordezkatzen zuen pertsona bat zeudela. Onartu egin zuten Bezlerrek ukrainar presoak ez zituela preso bezala tratatu, baizik eta gonbidatu bezala: hortik ibiltzeko aske ziren, Bezlerren borrokalariekin batera jaten eta lo egiten zuten, modu txeratsuan tratatuak izan ziren. Behin kabiar gorria ere eman zieten! Baina Bezler berak ere onartu zuen “heriotza-eskuadroi nazietatik presorik hartzen ez dugula”, nik hainbat aldiz esandakoa baieztatuz: ukrainar guda-presoekiko errusiar tera eta abegikortasuna soilik armada erregularreko soldaduetara mugatzen da, heriotza-eskuadroietako atxilotutako kideak atoan fusilatzen dituzte.\nEhunka momentu txiki eman ziren nik hemen zuei azaldu nahiko nituzkeenak, baina honek denbora eta espazio larregi eramango luke. Baina azpimarratu dut harrigarria izan zela etsaiak elkarri oso modu adiskidetsuan hitz egiten ikustea. Harritu egin ninduen baita ere ukrainarrak Ukraina naziez eta oligarkez askatu behar zela esatearekin ados egoteak. Zenbait aldiz bi aldeetakoak “batera egin dezagun!” esaten zuten. Beste batzuek eszeptikoagoak ziren. Egia esan, elkarrizketa hauetan parte hartu duten ukrainar askoren kuraiak eta dezentziak hagitz inpresionatu ninduen, zeintzuek nahiz eta Ukrainaren lurralde-osotasunari eusten bazioten ere, naziak eta oligarkak zenbat gorroto zituzten modu argian esaten zuten. Ziur nago Jainkoak gizon hauek euren kuraiagatik babestuko dituztela.\nBiak, Bezler zein Mozgovoi, oso, oso ondo egon ziren. Batez ere bigarrenak eman zidan ezustea bere helburua Kieven erregimena aldatzea zela, eta ez aldi batera konponbide bezala defentsa-modu gisa ikusten duen Novorossijaren separazio soila zela esatean. Biak, bai Bezler zein Mozgovoi batez ere antinaziak dira, eta bik ikusten dute ez dagoela “novorossijar konponbiderik”. Mozgovoik argi dio bi aldeak batera bizi daitezkeela ukrainarrak naziak eta oligarkak botatzen baldin badituzte.\nNik beti esan dudan arren krisiarentzako konponbide egonkor bakarra Ukrainaren desnazifikazioa eta Banderastan Ukraina “zentzudun” bat bihurtzean zetzala, ez naiz xaloa eta badakit honek hamarkada batetarako edo gehiagorako emango duela. Hala ere, Mozgovoi eta bere antagonistak desnazifikazioa eta desoligarkizazioaren (hitz hau existitzen al da?) premiaren inguruan ados jarri zirela ikusirik, itxaropenarentzako lekua badagoela ikusten dut, funtsezkoena hau bait da: bi aldeek askoz gehiago dute amankomunean ezberdintzen dituztenetik baino!\nBerriz, hauek ukrainar armada erregularreko soldaduak ziren, ez heriotza-eskuadroi nazietako kide eroak, hori ulertzen dut nik. Eta bi aldeak funtsezko desberdintasunak badituzte. Hori ere ikusten dut. Baina badago gutxieneko bat amankomunean, negoziaziorako oinarri izan daitekeena. Honek ez du zertan esterminio-guda bat izan behar.\nGuk ezagutu genuen Ukraina hilda dago. Krimea eta Novorossija betirako joan dira, eta nik “Banderastan” deitzen ditudan Ukraina murriztu bat dugu, azken hau CIAk eta oligarka eta nazi ukroek dominatzen dutelarik. Nire itxaropena, ukrainar guda zibila Novorossijaren autodeterminaziorako eta askapenerako guda bilatu den bezala, Banderastan AEBz, naziez edo oligarkez askatzeko guda bat bihur dadila da. Hori gertatzen bada, eta Ukraina berri bat agertzen bada, ez dut batere zalantzarik Ukrainako jendeak eskualde bakoitzak kultur eskubideetatik independentzia osorako eskubidera doan autodeterminazio eskubidea izatearekin bat egingo duela. Orduan jakingo dugu zein eskualdek bertan egon nahi duten eta zeintzuk joan nahi duten.\nBide batez, novorossijar guda-oineko komandanteek erabat inpresionatu naute. Bezlerrek eta Mozgovoik noski, baina baita ere Givik, Motorolak, Zakhartxenkok, Kononovek eta besteek, bai borrokatzeko zein hitz egiteko trebeak bait dira. Hala ere, Strelkov, politikoki gutxi gora-behera “tarteko eremuan” dago, eta erabat jabetzen naiz Inperioak Putinen kreditua murrizteko erabiltzen dituen “abertzale zalaartatsuentzat” eta “Putini egurra eman zaleentzat” bide bihurtu den El-Murid blogariarekin duen hurbiltasunaz. Hala ere, novorossijarr liderren barneko borrokak jarraitu egiten du, eta ez dago lider argirik. Ea hurrengo hauteskundeek afera hau konpontzen laguntzen duten.


barren.eus - Tecman enpresako beharginek greba eskubidea urratu dela salatu dute\nTecman enpresako beharginek greba eskubidea urratu dela salatu dute\nArgitaratua: 2019-07-16 12:08\nMendaroko ospitalean mantenimendu zerbitzurako kontratatuta dagoen Tecman SVA SL enpresako langileek hamalau egun daramatzate greban, eta salatu dute Tecman enpresak eta Osakidetzak ez dutela akordiorik nahi, eta horrez gainera, langileen greba eskubidea urratu dela ere salatu dute sindikatuek.\nTecman SVA S.L. enpresako beharginek greba mugagabea hasi zuten uztailaren 2an, prekarietate laboralarekin amaitu eta lan baldintzak duintzeko helburuarekin, LAB sindikatuak jakinarazi zuenez.\nOrain, LABek salatu du langileon greba eskubidea urratzen ari direla. "Osakidetzak eta herritarron diruarekin kontrataturiko Tecman enpresa, langileon greba egiteko eskubidea urratzen ari dira", adierazi dute zabaldu duten prentsa oharrean. Osakidetzak Mendaroko ospitaleko sukaldeko arazoak konpontzeko beste enpresa bat azpikontratatu duela diote zabaldu duten prentsa oharrean. Horrez gainera, langile baten egutegia unilateralki aldatu dutela salatzen dute, "grebaren ondorioak murrizteko", eta baita enkargatuak teknikarien lana egiten ari direla ere, "zerbitzu minimoen arauetan hori erabat debekatuta dagoenean". Azkenik, behin behineko langileei xantaia egiten ari direla dio LABek: “greba egiteari uzten badiozue kontratu finkoa egingo dizuegu”.\nGreba eta gatazka hau "oso erraz" konpondu daitekeen arren, Tecman eta Osakidetzaren konponbiderako borondate eza da arazo nagusia LABek jakinarazi duenez. Honela arrazoitu dute: "Eskatzen ditugun soldata igoerak, oinarrizkoak dira, KPI-arekin loturiko igoerak, alegia. Eta, zaintza txandekin, lan berdina egiten duten Osakidetzako mantenimenduko langileek kobratzen dutenarekin ekiparatzea eskatzen dugu. Gainera, langileok zuzendaritzari eginiko eskaintzan, lan baldintzen berdintze hau, lau urtetan progresiboki egiteko aukera eskaini diogu, baina alferrik".\nHau guztia gertatzen ari den bitartean, Osakidetza beste aldera begira dagoela eta hori erabat onartezina dela ere salatu dute. "Lotsagarria da guztion zergekin jasotako dirua hain bidegabeki eta axolagabeki kudeatzea. Tecman-eko langileok, zerbitzu publiko bat ematen dugu dugu jendartearentzat, baina Osakidetzak baimendutako lan baldintza kaxkar hauekin ezinezkoa da herritarrek merezi duten kalitatezko zerbitzu publiko bat ematea. Hau da, gure borroka, gure lan baldintzak duintzearen aldekoa izateaz ez ezik, kalitatezko zerbitzu publikoaren aldekoa ere bada. Osakidetzak, lan baldintzak externalizatu eta Tecmanek, langileen lan baldintzen kontura, poltsikoak betetzen ditu. Bien bitartean, langileontzako miseria eta herritarrentzako kaltea".\nHonako hauek dira Tecman enpresako beharginen eskaera nagusiak:\nKPI-arekin loturiko soldata igoerak. Azkenengo Gipuzkoako metaleko herrialdeko hitzarmena sinatu zenetik soldatak izoztuta ditugu, 2011. urtetik, hain zuzen. Badakigu, ordundik gaur egundaino galdu dugun eros ahalmena ez dugula berreskuratuko baina... horrenbeste al da eskatzen duguna? Gure soldatak oso baxuak dira eta denok dakigu bizimodua geroz eta garestiagoa dela. Tecman-eko eta Osakidetzako zuzendaritzako arduradunak, konforme egongo al lirateke 1200 eurotako soldatarekin?Argi daukagu, ezetz.\nZaintza edo “guardia” deituriko txandak: eginkizun honek, Mendaroko Ospitalean gerta litekeen edozein matxura edo ezuztekoen aurrean, adi eta prest egotean datza. Hau da, telefono dei bat jasoz gero, ordu erdiko epean, ospitalean bertan egoteko betebeharra, hain zuzen. Bederatzi ordutan “stand-by” egon behar izate hau 11 euro ordaintzen du Tecmman-ek (soldata gordinaz ari gara hitz egiten). Lan berbera egiten duen Osakidetzako mantenimenduko langile batek, zaintza txanda egun bakoitzeko 43 € kobratzen ditu (ondo merezia, noski). Tecmaneko langileok, ordea, esan bezala, 11 euro. Bidezkoa al da diskriminazio hau? Gure ustez ez.


Bigarren deialdia merkataritzan eta ostalaritzan Covid-19ari aurre egiteko inbertsioei laguntza emateko\nSolicitudes hasta el 23 de diciembre de 2020\nPasaiako udalak diru-laguntza emango die Covid-19ari aurre egiteko bideraturiko inbertsioei; xedea da jarduera ekonomikoa eta enplegua mantentzea Pasaian.\nInbertsioak diruz laguntzeko bideratutako kantitatea 28.250 eurokoa da bigarren deialdi honetan, eta laguntza horiek 2020ko abenduaren 23ra arte eskatu ahalko dira.\nIzaskun Gómezek, Pasaiako alkateak, honela dio: “Diru-laguntzen xedea da merkataritza eta ostalaritzari laguntzea Covid-19aren inpaktu negatiboari aurre egiteko egin behar dituzten inbertsioetan. Beste aukera berri bat da baldintzak betetzen dituztenek laguntzak eskatu ahal izateko”.\nCovid-19aren krisia ez da bakarrik osasun krisia, zeren alarma egoerak eta konfinamenduak merkataritza txikiaren gehiena ixtera behartu du, eta horrek krisi ekonomikoa sorrarazi du eta batez ere Pasaiako merkataritza eta ostalaritza kolpatu du. Horregatik, Udalak diru-laguntza programa bat onartu du, 28.250€koa, merkataritza eta ostalaritzari laguntzeko Covid-19aren inpaktu negatiboari aurre egiteko behar dituzten inbertsioetan. Programa Gipuzkoako Foru Aldundiko Ekonomia Sustapena, Turismo eta Landa Inguruneko Sailak finantzaturikoa da.\nProgramaren helburua, abuztuan jada egin zena, lokalak eta lan egiteko moduak aldatzeko behar diren azterlanak, ekipamenduak eta inbertsioak diruz laguntzea da, eta halaber, ekipamendu inbertsioak segurtasun eta osasun protokoloak bete ahal izateko.\nBigarren deialdiaren bidez, proiektu berriak eta baita lehen deialdiko proiektuak zabaltzeko eskaerak ere aurkez daitezke, betiere lehen deialdiko ebazpenean establezimendu bakoitzari eman dakiokeen gehienezko diru-laguntza eman ez bazaio.\nDiru-laguntzen onuradun izan daitezke norberaren kontura ari diren langile autonomoak edota merkataritzan eta ostalaritzan 10 langile baino gutxiago enplegatu, eta milioi bat euroko negoziotik behera izaki, honako baldintza hauek betetzen dituztenak:\nJarduera Ekonomikoen gaineko Zergan alta emanda egon behar dute txikizkako merkataritza eta ostalaritzaren sektorean, eta jarduera Pasaian egin.\nEgunean egon behar dute Foru Ogasun, Gizarte Segurantzaren Altxortegi Orokorrean eta Pasaiako Udalean.\nEz dute egon behar Dirulaguntzen Lege Orokorraren 13. artikuluaren 2 eta 3 puntuetan jasotzen diren debekuetan sartuta.\nBazter uzten dira Pasaiako Udalarekin hornikuntza eta ondoz ondoko prestazio zerbitzuen kontratu publikoen titular diren pertsona fisiko eta juridikoak, eta halaber, norberaren kontura ari diren pertsona langileak aldi berean nortasun juridikoa duten entitateen organoetako bazkide edo kide direnak (kapital sozietateak, elkarte kooperatiboak, elkarte zibilak, etab.), jada aurkeztua dutenak eskaria, edo aurrerantzean eskatzekoak direnak deialdi honetan.\nEskariak egin daitezke Pasaiako Udalak joan den azarotik eskatzaileei izapideak egiten laguntzeko jarri dituen bulegoetan (ikusi behean helbideak):\nPandemiarengatik dauden murrizketak direla medio, eta segurtasun arrazoiengatik, aurretik hitzordua hartzea beharrezkoa da. Bi bulegoetarako aurrez eska daiteke hitzordua edo bestela kontsultak egin Oarsoaldea Garapen Agentziarekin harremanetan jarriaz: 943 494 129. | www.covid19oarsoaldea.com.\nEskariak egin daitezke udalaren izapide elektronikoen atarian. Bertan aurki daitezke deialdiaren oinarriak eta eskaera-orria.\nUdalak bozeramaileen batzordeak onartu zuen oraindik orain merkataritza eta ostalaritzara bideraturiko laguntza-programa, eta beste laguntza zuzen eta hobari berariazkoak Pasaiako ostalaritzarentzat, joan den azaroaren 6an beren jarduerak etetearen ondorioz izandako galerak arintzeko, eta programa eta laguntza horiek laster argitaratuko dira.\nDiru-laguntzen laburpena ikusten klikatu irudian


AP-8: Irungo Hego Saihesbidea | Angula Berria\nHasiera » AP-8: Irungo Hego Saihesbidea\nAP-8: Irungo Hego Saihesbidea\nAurreko maiatzean, Irungo Udal Osoko Bilkurak Irungo auzo elkarteetako federazioak AP-8ko ordainsariaren inguruko aurkeztutako mozioa aho batez onartu zuen. Honek Irungo Bentak auzoko postean edo ordainsarian Gipuzkoako beste eskualdeetan aplikatzen ari diren hobariak ezartzea eskatzen zuen.\nHandik hilabete batera, mozio honi jarraipena emateko, Batzar Nagusietako mugikortasun eta azpiegituretako batzordera eraman zen gaia, eta hara non EAJ, PSE eta PPen botoek atzera bota zuten!\nAurreko azaroan Gipuzkoako Ahaldun Nagusiak, Hegoaldeko saihesbideko lanek dirauten bitartean, AP-8ko Irungo bide-zatian hobariak aplikatzeko azterketa bat egingo zela iragarri zuen.,\nEra berean, azaroaren 29an, proposamen hori Batzar Nagusietako mugikortasun eta azpiegituretako batzordera eraman zen. EH BILDU batzar taldeak zuzenketa bat gehitu zuen aipaturiko bide-zatiari buruzko doakotasun azterketa bat eskatuz.\nEAJk eta PSEk doakotasun azterketa proposamen hau atzera bota zuten, azkenean, aplikatuko liratekeen deskontuak aztertuko lituzkeen proposamena onartuz.\nAuzo elkarteen federazioak aurkeztu eta Irungo Udalbatzak onartu zuen mozioak ez zuen hau jasotzen. Azken honetan, ez zen inondik inora, aplikazio epe mugaturik aipatzen, baizik eta behin betiko izaera izango lukeela ulertzen baitzen.\nHortaz, hau Irundarroi eginiko beste iruzur bat besterik ez da.\nHau gutxi balitz, bai Ahaldun Nagusiaren hitzek bai EAJk eta PSEk Batzar Nagusietan aurkezturiko mozioak EH Bilduk hainbatetan aipatutakoa jasotzen zuten, hau da, AP-8ak hego saihesbidearen funtzioa bete behar duela.\nHau entzunda geure buruari honako hau galdetzen diogu: ez al dute ulertzen errepide bat saihesbide gisa kontsideratzeko doakoa izan behar dela? Bestela, ordaindu behar izango bagenu autopista bat izaten jarraituko luke, eta. hau, zalantzarik gabe, iruzur berri bat litzateke.\nEH BILDUn argi eta garbi esaten ditugu gauzak; instituzio guztietan proposamen berberak defendatzen ditugu.\nLaburbilduz, jakin badakigu aukera tekniko eta legalak egon badaudela Irundar zein Bidasoar orok AP-8ko bide-zati hau doan izan dezagun. Hau gauzatuko ez balitz Irungo Bentak eta Oinaurre bitarteko bide-zati txiki horren ordainsaria ordaintzen jarraitu beharko genuke, eta hau zalantzarik gabe, oso injustua litzateke.


Sopelako Udala - Sopelako Jabekuntza Eskola berrian izena emateko epea urriaren 3an amaituko da\nSopelak Jabekuntza Eskola berria izango du 2014-2015 ikasturtean. Eskolak ostiraletan izango dira, hamabost egunean behin, eta hiru orduz: 17:00etatik 20:00ak arte. Eskolak gazteleraz izango dira, eta izena emateko epea urriaren 3an amaituko da. Izena emateko tokiak: Kurtzio Kultur Etxea, udaletxea, Sopelarin (Larrabasterrako udal bulegoa) eta www.sopela.eus web orrian, honako helbidean: https://sopelarin.sopelana.net/TSKultura/menu.aspx. Prezioa: 36 euro ikastaro osoa.\nZer da jabekuntza?\nJabekuntza esaten dugunean ikaskuntza eta kontzientziazio prozesu bat adierazi nahi dugu, hain zuzen ere mundu osoko gizarteak egituratzen dituen sexismoak, emakumeei ezartzen digun diskriminazio eta gutxiegitasun egoera salatzea eta horren kontra borroka egitea ahalbidetzen digun prozesua.\nZer da Jabekuntza Eskola?\nEz da ohiko prestakuntzarako leku bat. Esperientziak, jakintzak eta narrazioak partekatzea da kontua, baina baita gorputzaz disfrutatzea ere, eta diskurtsoak, artea, aldarrikapenak ekoiztea. Hau da, munduaz dugun pertzepzioa aldatuko digun eta, aldi berean, mundua aldatzeko tresnak eskainiko dizkigun esperientzia bizitzea.\nEspazio hau emakumeen partaidetza eta jabekuntza sendotzeko asmoz sortu da, eta gizarte justu, askotariko eta osoago bat lortzeko.\nZeintzuk dira ikusiko ditugun gaiak?\nGorputza, gure buruarekin konektatzen. Feminismoaren Historia, Komunikazioa, ohiko Komunikabideak VS digital komunikabideak, ziber ekintzak, feminismoa interneten...


1ERA 2KAIN programak BASAURIKO TRATU ONEN MAPA sortzea proposatzen du herriko gazteriaren parte-hartzearekin\n1era 2kain programa honek berdintasun-balioak sustatzen ditu ikastetxeetan eta ikasgelatik kanpo, eta oraingoan basauritar gazteenei eta kaletarrei partaidetza-jarduerak eskaintzeko prest dator!\nZER IRUDITZEN ZAIZUE BASAURIKO TRATU ONEN MAPA BAT EGINGO BAGENU DENOK ELKARREKIN?\nProposamen honen asmoa, zure ustez seguruak diren espazioei balioa ematea da, hain zuzen, elkar-zaintza eta tratu onak xede dituzten espazio horien mapa elkarrekin marraztea. Era horretan, Basauriko mapa hau zabaltzen dugunean erreferentziazko lekuen gida bat izango dugu esku artean.\nDagoeneko Basaurin sortuko den 3. mapaz hari gara. Izan ere, 2002.urtean Basauriko Hiria Kolektiboak neska gazte talde batzuekin batera "Emakumeentzako Hiri Debekatuaren Mapa" sortu zuen, eta bertan identifikatu ziren, herritik zehar ibiltzerakoan, bereziki gauez, beldurra sentitzen zuten lekuak. 2011.urtean, Zaida Fernándezek “Mapa de las Huellas de las mujeres en Basauri” lanarekin herriko emakumeen memoria kolektiboa berreskuratu eta ikusarazi zuen. Hartara, urte honetan, Basauriko hirugarren mapa feminista gauzatzea ekimen berezia eta erabilgarria izango dela deritzogu. Eta gainera, gazteei ahotsa emango diegu mapa berri hau sortzeko.\nProiektuaren hasieratik, Kiskali Basauriko Gazte Talde Feministarekin elkarlanean arituko gara.\nMapa honetan, Basauriko herritarrentzat eta batez ere gazteentzat sare feministak eta espazio seguruak lokalizatuko ditugu. Ez dadila gelditu!


Zer migrazio mota daude? Denak ezagutzen al dituzu? | Bidaia Albisteak\nMonica sanchez | | Aholkuak, General\nDesberdina migrazio motak jarraitu gizateriaren jatorriaren atzetik nahi nahigabearekin aurrera. Desio horrek egin gaitu munduko txoko guztiak kolonizatzea lortu duen espeziea, poloetatik gertu dauden eskualdeetan eta basamortuetan ere bizi den jendea izatera iritsi arte.\nHorrela, gure existentziaren hasieratik lurralde bateko gure etxea beste batengatik ordezkatu dugu; hau da, migratu egin dugu. Gaur egun herrialde batera bidaiatzera egiten dugun zerbait da eta, asko gustatzen zaigulako, geratzea eta bizitzea erabakitzen dugu. Baina, Ba al dakizu zer giza migrazio mota dauden?\nGiza migrazioak hiru motatan sailka daitezke: denboraren arabera, izaeraren arabera eta helmugaren arabera. Ikus dezagun migrazio mota bakoitza hobeto ulertzeko bereizita:\n1 Migrazio motak denboraren arabera\n2 Migrazio motak pertsonaiaren arabera\n3 Migrazio motak helmugaren arabera\n4 Zergatik emigratzen dugu?\n5 Migrazio moten ondorio positiboak eta negatiboak\n5.1 Ondorio positiboak\n5.2 Ondorio negatiboak\n6 Migrazioari buruzko bitxikeriak\nMigrazio motak denboraren arabera\nMigrazio mota hau denbora tarte mugatu batean gertatzen dena da, motakoa dela uste da Aldi baterako, baita betirako burutzen dena ere iraunkorra. Azpimarratzekoa da aldi baterako giza migrazioak migratzailea denbora jakin baten ondoren jatorrizko lekura itzuliko direla.\nMigrazio motak pertsonaiaren arabera\nJatorrizko lekua uztera bultzatzen gaituenaren arabera behartutako migrazioa, bere izenak adierazten duen moduan, bizirauteko pertsona bere lurraldea uztera behartuta dagoena da; edo borondatezko migrazioa hau da, etorkinak bere borondatez uzten du bizilekua.\nMigrazio motak helmugaren arabera\nMigrazio mota honetan bereizten ditugu barne migrazioa, hau da, helmuga herrialde berean dagoenean; edo nazioartekoa beste herrialde batean zaudenean.\nZergatik emigratzen dugu?\nGizakiak bizitzeko leku ona bilatzen dute beti, edozein dela ere haien jatorria eta egoera ekonomikoa. Azken urteetan immigrazioa egunero hitz egiten den gaia bihurtu da: garapen bidean dauden herrialdeetako jendea urmaela zeharkatzen dute janari, lan eta segurtasun bila. Horietako askok bizitza galtzeko arriskua dute, izan ere, denek dakite ez direla beti garraiobide egokienetatik iristen. Baina asko lor dezakete; azken finean, edozein leku hobea da gerrak suntsitutako eremua baino.\nBestalde, eta lehen aipatu dugun moduan, gutako norbait bidaiatzera joaten bada, esan adibidez, New Yorkera, eta eguraldia, jendea, lekua gustuko dutela eta aukera ere badutela ematen du lana aurkitzeko, Baliteke bertan bizitzea aldi baterako edo, nork daki, agian betirako pentsatzea. New Yorkeko etorkin eta emigrante bihurtuko gara gure herrialdean, baina ziur asko laster gure bizitza bertan egin dezakegu arazorik gabe.\nEmigratu behar dugun beste arrazoi bat honakoa da hondamendi naturalak, izan lurrikarak, uholdeak, lehorteak eta abar. Hondamendiak ohikoak diren eremu batean bizi bazara, haiekiko erresistenteak diren eraikinak itxaron ditzakezu, baina hori oso arriskutsua izan daiteke, beraz, munduko beste eremu batean egoitza seguruagoa bilatzea aukeratzen duzu. herrialdea edo beste.\nMigrazio moten ondorio positiboak eta negatiboak\nDesplazamendu guztiek bezala, horrek ondorioak izan ditzake jatorrizko tokian zein helmugan.\nOndorio positibo guztien artean, kontuan hartu behar da jatorrizko herrialdean baliabideen gaineko presio demografikoa murriztu egiten dela eta langabezia gutxitu egiten dela, gehiegizko biztanleentzako erliebe bat suposatzeaz gain; helmugako herrialdearen kasuan, bada populazioaren gaztetzea, kultura aniztasun handiagoa dago eta produktibitatea handitzen da.\nJatorrizko herrialdearentzat, aipagarrienak batez ere biztanleriaren zahartzea eta diru sarrera publikoak gutxitzea. Lan egiteko adinean dauden gazteak dira uztea erabakitzen duten lehenak, eta horrek arazo bat sortzen dio jatorriko tokiari.\nBestalde, helmugako herrialdeak aurrez aurre izango du soldaten jaitsiera etorkinen lan esplotaziorako sektore batzuetan, soldata baxuagatik lan gogorra egitea onartzen baitute.\nMigrazioari buruzko bitxikeriak\nOrain arte azaldutakoaz gain, interesgarria da jakitea migrazio saldoak ere badaudela edo migrazio saldoak, zein da emigrazioaren (alde egiten duten pertsonak) eta immigrazioaren (geratzera datozenen) arteko aldea. Immigrazioa emigrazioa baino handiagoa denean, migrazio-saldoa positibotzat jotzen da eta bestela negatiboa.\nGales jatorriko Robert Owen (1771-1858) sozialistak New Harmony izeneko hiria antolatu zuen, Indiana-n (Estatu Batuak) eraiki behar zuena. Etorkinei etxebizitza eta lana eskaintzea zen ideia, nahiz eta azkenean ez zen gauzatu. Dena den, argia ikusi zuten proiektu ugari sortu zituen, batez ere etorkinen laguntzari esker. Guztien artean nabarmentzen dugu hiri sateliteak (Txileko Maipun, Filipinetan Quezonen edo Peruko Belen Hiri Berrian bezala) Latinoamerikako hirien plangintza, Edo Dominikar Errepublikak Haitirekin dituen muga eremuak finkatzea.\nDauden giza migrazioen inguruko zalantzak konpondu izana espero dugu.\nArtikuluaren bide osoa: Bidaia Albisteak » Bidaia » Aholkuak » Migrazio motak\nTabernas basamortuan edo Espainiako Far West-en zehar\n3 helmuga desberdinetarako gomendioak eta osasun aholkuak


Home - Virgen Blanca\nIMQren helburua bere webgunea arazo barik ikusi ahal izatea da. Horrela, pertsona guztiek, haien adin, baldintza fisiko edo webgune honetan nabigatzeko erabili ditzaketen teknologia baliabideak edozein izanda ere, www.imq.es webgunea arazo barik erabili ahal izatea eta bertako edukiak erraz ulertu ahal izatea nahi dugu, nahiz eta desgaitasun fisikoren bat izan edo adinak zentzumenen gaitasuna murriztu.\nHorregatik, IMQk webgune honen irisgarritasuna hobetzeko, dagozkion hurrengo jarraibideak ditu:\nWebgune hau egitean erabili den HTML eta CSS kodeak gramatika formalak erabiltzen ditu, edukiak nabigatzaile askotan ondo ikusi ahal izateko.\nEdukietara edozein itxura grafikorekin sartu daiteke, estilo orriak gaituta daudelako.\nIrudiek, taulek eta beste baliabide grafikoek haien edukiaren deskribapena dakarte, errazago ulertzeko.\nTestu edukiak editatzean etiketak erabili dira (titularrak, paragrafoak etab.), desgaitasunen bat daukaten pertsonek erabili ohi dituzten nabigatzaileekin uler daitezkeenak.\nWebguneko letraren tamaina aldatu daiteke nabigatzaileen aukeren bidez. Horri esker, ikusmen arazoak dituztenek hobeto ulertu ahal izateko testuaren tamaina handitu dezakete. Webgune honetan W3C-k (World Wide Web-eko Partzuergoa) ezarritako Edukien Irisgarritasunerako Jarraibideak txertatzen ari gara.


Naturaren defentsan - Sakana - Guaixe.eus\nMar Gonzalez Ruiz de Larramendi 2017-03-31 08:00\nGaur egun, burdinezko hesiekin babesten dugu natura. Eta bai, kontraesankorra dirudi. Erabateko hondamendia ekiditzearren, arrotza den zerbait inposatzen diogu ingurumenari. Eta noski, arraroa da. Baina beste irtenbideen bila gabiltzan bitartean, zaborrez estaltzen ditugu bebestu gabeko hondartzak.\nBeraz, argudiatu dezakegu natura- erreserbak ezinbestekoak direla izadia bere horretan mantentzeko. Eta zorionekoak sentitu gaizteke erreserba hauetara hurbiltzeko aukera dugun artean. Isiltasuna soinu txikiz josia dagoela antzematen dugunean, osasuntsu gaude. Bideetatik urruntzen gareanean, zuhaitzen itzalek estaltzen dute ke kaltegarrien aztarna.\nBaina sarri, bideetatik urruntzea debekatuta dago; eta askotan, hartzen dugun bide hori, bidea baino gehiago porlanezko errepidea dirudi. Paisaiak gainera, ordutegi zorrotza dauka, iluntasunaren laguntzaz eremua desegin ez dezagun: arratsalde partean kostaldea itxi beharra dago; gauean ez dago ohianean sartzerik.\nHorrela, mendiak eta basoak museo “naturalak” izatera zigortzen ditugu. Loreak urruntasunetik begiratu behar dira, artelanekin gertatzen den moduan. Bide eta errepideetatik mugitu beharra dugu, naturaren bazterretan baina naturatik kanpo.\nEta ulertzekoa da, naturaren senetik aldendu ginenetik berak daraman jaiotza eta heriotzen balantza errespetatzen ez dugulako. Zentzuduna da, oharkabean ematen dugun pauso bakoitzarekin milaka hilketa txiki eragiten ditugulako.\nEta hala ere ezin gaitezke ados egon: gure basoa babestu behar dugu, baina gure basoa zoologikoa dirudi.\nHitz hauek natura erreserba batean murgilduta izkiriatu ditut. Errepide nagusitik aldendu naiz, eta ez dago baimendua. Ezin naiteke hemen egon, eta ez naiz ilegal sentitzen. Sasiek eta ibaiek ipintzen ez dituzten mugak ez ditut askotan erabat ulertu.\nGainera, entzun dudanez, litekeena da datozen urteetan airoportua handitzea, eta kasu horrtan, erreserba guzti hau irentsiko du. Baina bitartean, ezin gaitezke ibaira hurbildu, zikinduko dugulako. Errepideetatik mugitzea komeni da, ekosistema ez suntsitzearren.\nGizakiek ez, baina diruak beti izango du natura hiltzeko baimena.